title: Решение (ЕС) 2016/1332 на Комисията от 28 юли 2016 година за установяване на екологичните критерии за присъждане на знака за екомаркировка на ЕС за мебели (нотифицирано под номер С(2016) 4778) (Текст от значение за ЕИП)

text:
                  4.8.2016

                  BG

                  Официален вестник на Европейския съюз

                  L 210/100

            РЕШЕНИЕ (ЕС) 2016/1332 НА КОМИСИЯТА
      от 28 юли 2016 година
      за установяване на екологичните критерии за присъждане на знака за екомаркировка на ЕС за мебели

            (нотифицирано под номер С(2016) 4778)

      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 66/2010 на Европейския парламент и на Съвета от 25 ноември 2009 г. относно екомаркировката на ЕС (1), и по-специално член 6, параграф 7 и член 8, параграф 2 от него,
      след консултации със Съвета по екомаркировка на Европейския съюз,
      като има предвид, че:

                  (1)

                  Съгласно Регламент (ЕО) № 66/2010 екомаркировката на ЕС може да бъде присъждана на продукти, които имат намалено въздействие върху околната среда през целия си цикъл на експлоатация.

                  (2)

                  В Регламент (ЕО) № 66/2010 се предвижда необходимостта от установяване на специфични критерии за екомаркировката на ЕС по групи продукти.

                  (3)

                  С Решение 2009/894/ЕО на Комисията (2) бяха определени екологичните критерии и съответните изисквания за оценка и проверка за дървени мебели, валидни до 31 декември 2016 г.

                  (4)

                  С цел да бъде по-добре отразено многообразието на мебелите на пазара, съвременното състояние на този вид продукти и да се вземат предвид иновациите от последните няколко години, е целесъобразно обхватът на групата продукти да се разшири, за да се включат мебели, различни от изработените от дърво, и да се въведе преразгледан набор от екологични критерии.

                  (5)

                  Преразгледаните екологични критерии имат за цел използването на материали, произведени по по-устойчив начин (като се има предвид подходът за анализ на цялостния цикъл на експлоатация), ограничаването на употребата на опасни съединения, нивата на опасните остатъци, а също и приносът на мебелите за замърсяването на въздуха в помещенията и насърчаването на траен и висококачествен продукт, който е лесен за ремонт и демонтаж. Преразгледаните критерии, както и съответните изисквания за оценка и проверка, следва да бъдат валидни за срок от шест години, считано от датата на приемане на настоящото решение, като се отчита иновационният цикъл за тази група продукти.

                  (6)

                  Следователно Решение 2009/894/ЕО следва да бъде заменено.

                  (7)

                  Целесъобразно е да бъде разрешен преходен период за производителите на чиито продукти е бил присъден знакът за екомаркировка на ЕС за дървени мебели въз основа на екологичните критерии от Решение 2009/894/ЕО, така че те да имат достатъчно време да ги приведат в съответствие с преразгледаните екологични критерии и изисквания. Също така, на производителите следва да бъде разрешено в продължение на достатъчно дълъг период от време да подават заявления въз основа на екологичните критерии, посочени в Решение 2009/894/ЕО.

                  (8)

                  Мерките, предвидени в настоящото решение, са в съответствие със становището на комитета, създаден съгласно член 16 от Регламент (ЕО) № 66/2010,

            ПРИЕ НАСТОЯЩОТО РЕШЕНИЕ:
      Член 1
      1.   Продуктовата група „мебели“ включва свободно стоящи или вградени единици, чиято основна функция е да бъдат използвани за съхраняване, поставяне или окачване на предмети и/или да предоставят повърхности, на които потребителите да могат да си почиват, да седят, да се хранят, да учат или работят, в помещения или на открито. В обхвата са включени мебели за домашно обзавеждане и за обзавеждане на офиси, които да се използват в домашна и служебна обстановка. В обхвата са включени рамки, крака, основи и табли за легла.
      2.   Групата от продукти не включва следните продукти:

                  а)

                  матраци за легла, които попадат в обхвата на критериите, посочени в Решение 2014/391/ЕС на Комисията (3),

                  б)

                  продуктите, чиято основна функция е да не се използват съгласно параграф 1, в това число улични лампи, парапети и огради, стълби, часовници, съоръжения за детски площадки, самостоятелно стоящи огледала или такива за закачане на стена, тръби за електрически проводници, ограничители на преминаването и строителни продукти като стъпала, врати, прозорци, подови покрития и облицовки,

                  в)

                  мебелни продукти втора употреба, реставрирани, ремонтирани или възстановени мебелни продукти,

                  г)

                  мебели, монтирани в превозни средства, използвани за обществен или личен транспорт,

                  д)

                  мебелни продукти, които се състоят от повече от 5 % (тегловни) от материали, които не са включени в следния списък: масивна дървесина, дървесни плоскости, корк, бамбук, ратан, пластмаса, метали, кожа, промазани тъкани, текстилни продукти, стъкло и подпълващи/пълнежни материали.

            Член 2
      За целите на настоящото решение се прилагат следните определения:

                  а)

                  „анилинова кожа“ е кожа, чиято естествена текстура е ясно и напълно видима и при която всяко покритие на повърхността без пигментиране е с дебелина, по-малка от 0,01 mm, така, както е определено в EN 15987;

                  б)

                  „полуанилинова кожа“ е кожа, която има покритие, което съдържа малко количество пигмент, така че естествената текстура е ясно видима, така, както е определено в EN 15987;

                  в)

                  „пигментирана и пигментирана цепена кожа“ е кожа или цепена кожа, чиято естествена текстура или повърхност е напълно скрита с помощта на пигментиращо покритие, така, както е определено в EN 15987;

                  г)

                  „лачена и лачена цепена кожа“ е кожа или цепена кожа, която обикновено има повърхност с огледален изглед, получен чрез нанасяне на слой от пигментирани или непигментирани лакове или синтетични смоли, чиято дебелина не надвишава една трета от общата дебелина на продукта, така, както е определено в EN 15987;

                  д)

                  „кожа и цепена кожа с покритие“ е кожа или цепена кожа, при която покритието на повърхността, приложено върху външната страна, не надвишава една трета от общата дебелина на продукта, но е по-дебело от 0,15 mm, така, както е определено в EN 15987;

                  е)

                  „летливо органично съединение (ЛОС)“ е всяко органично съединение с начална точка на кипене, по-ниска или равна на 250 °C, измерена при стандартно налягане от 101,3 kРа, така, както е определено в Директива 2004/42/ЕО на Европейския парламент и на Съвета (4), и което в капилярна колона се елуира включително до тетрадекан (C14H30);

                  ж)

                  „полулетливо органично съединение (ПОС)“ е всяко органично съединение с точка на кипене, по-висока от 250 °C и по-ниска от 370 °C, измерена при стандартно налягане от 101,3 kPa, и което в капилярна колона се елуира с обхват на задържане след n-тетрадекан (C14H30) включително до n-докозан (C22H46);

                  з)

                  „рециклирано съдържание“ е масовият дял на рециклирания материал в продукт или опаковка; така, както е определено в ISO 14021, само материали преди потреблението и материали след потреблението се смятат за рециклирано съдържание;

                  и)

                  „материал преди потреблението“ е материал, който е отклонен от потока отпадъци по време на производствен процес, но при който се изключва повторна употреба на повторно обработени, повторно смлени или представляващи скрап материали, когато са генерирани в даден процес и са в състояние да бъдат повторно използвани в рамките на същия процес, при който са генерирани, така, както е определено в ISO 14021, като също така са изключени отпадъци от дървесина, трески и влакна, получени при сеч и рязане;

                  й)

                  „материал след потреблението“ е материал, генериран от домакинствата или от търговски, промишлени и институционални съоръжения в качеството им на крайни потребители на продукта, който повече не може да се използва по предназначение, включително материалите, върнати от веригата за разпространение, съгласно определението в ISO 14021;

                  к)

                  „регенериран/повторно използван материал“ е материал, който би бил изхвърлен като отпадък или използван за възстановяване на енергия, но вместо това е събран и регенериран/повторно използван като изходен материал вместо нова суровина за процес на рециклиране или производство, съгласно определението в ISO 14021;

                  л)

                  „рециклиран материал“ е материал, който е бил преработен от регенериран/повторно използван материал чрез производствен процес и от който е произведен краен продукт или компонент за влагане в продукт съгласно определението в ISO 14021, като обаче са изключени отпадъци от дървесина, трески и влакна, получени при сеч и рязане;

                  м)

                  „дървесни плоскости“ са плоскости, изработени от дървесни влакна по един от няколко различни процеса, които могат да включват използването на висока температура и налягане, както и на свързващи смоли или лепила;

                  н)

                  „плоча от ориентирани частици“ е многослойна плоча, изработена главно от дървесни частици и свързващо вещество, съгласно определението в EN 300. Частиците във външния слой са подредени и успоредни на надлъжната ос на плочата или на напречната ѝ ос. Частиците в средния слой или слоеве може да са разположени хаотично или да са подредени, основно под прав ъгъл спрямо частиците от външните слоеве;

                  о)

                  „плоча от дървесни частици“ е плоскост, произведена под налягане и висока температура от дървесни частици (стружки, трески, стърготини и трици от дървесина и др. подобни) и/или други лигноцелулозни материали под формата на частици (паздер от коноп, лен, парчета от захарна тръстика и др. подобни) с добавка на лепило, съгласно определението в EN 309;

                  п)

                  „шперплат“ са дървесни плоскости, съставени от няколко слепени заедно слоя, като дървесните влакна в съседни слоеве обикновено са перпендикулярни, така, както е определено в EN 313. Могат да се посочат много различни подкатегории шперплат в зависимост от структурата на шперплата (напр. фурнирован шперплат, шперплат със сърцевина, симетричен шперплат) или неговото предназначение (напр. корабостроителен шперплат);

                  р)

                  „плочи от дървесни влакна“ е множество от видове плоскости, които са определени в EN 316 и EN 622 и които могат да се разделят на подкатегории твърди плочи, среднотвърди плочи, меки плочи и плочи, произведени по сухия метод, въз основа на техните физични характеристики и процеса на производството им;

                  с)

                  „напълно биоразградимо вещество“ означава вещество, при което се констатира разграждане на 70 % от разтворения органичен въглерод в рамките на 28 дни, или 60 % от теоретичния максимум на изчерпването на кислорода или на образуването на въглероден диоксид в рамките на 28 дни, като се използва един от следните методи за изпитване: ОИСР 301 A, ISO 7827, ОИСР 301 B, ISO 9439, ОИСР 301 C, ОИСР 301 D, ISO 10708, ОИСР 301 E, ОИСР 301 F, ISO 9408;

                  т)

                  „вещество с присъща биоразградимост“ означава вещество, при което се констатира разграждане на 70 % от разтворения органичен въглерод в рамките на 28 дни, или 60 % от теоретичния максимум на изчерпването на кислорода или на образуването на въглероден диоксид в рамките на 28 дни, като се използва един от следните методи за изпитване: ISO 14593, ОИСР 302 A, ISO 9887, ОИСР 302 B, ISO 9888, ОИСР 302 C;

                  у)

                  „довършителни операции“ са методи, при които върху повърхността на даден материал се полага горен слой или покритие. Методите могат да включват полагането на боя, мастило, лак, фурнир, ламинат, импрегнирани хартии и листове за довършване;

                  ф)

                  „биоцид“, съгласно определението в Регламент (ЕС) № 528/2012 на Европейския парламент и на Съвета (5), е:

                              —

                              вещество или смес във формата, в която се доставя на потребителите, което е съставено от, съдържа или генерира едно или повече активни вещества, чието предназначение е унищожаване, възпиране, обезвреждане, предотвратяване на действието или оказване по друг начин на контролиращо въздействие върху всякакви вредни организми чрез средства, различни от чисто физическите или механични действия;

                              —

                              вещество или смес, генерирано от вещества или смеси, които не попадат в обхвата на първо тире и чието предназначение е унищожаване, възпиране, обезвреждане, предотвратяване на действието или оказване по друг начин на контролиращо въздействие върху всякакви вредни организми чрез средства, различни от чисто физическите или механични действия, и

                              —

                              третирани изделия, чиято главна функция е на биоцид;

                  х)

                  „консерванти за дърво“ са биоциди, които се прилагат чрез обработка на повърхността (напр. пръскане или нанасяне с четка) или чрез процес за проникване в дълбочина (напр. редуване на вакуум с високо налягане, двойно вакуумно импрегниране) на дървото (напр. на дървените трупи, получени в дъскорезница за търговски цели и за всички последващи видове употреба на дървото и продуктите от дърво) или на самите продукти от дърво, или които се прилагат върху повърхности, различни от дърво (напр. зидария и строителни фундаменти) единствено с цел защита на разположеното в съседство дърво или продукти от дърво от нападение от разрушаващи дървото организми (напр. плесени и термити) в съответствие с определението, по което е постигнато съгласие в рамките на Европейския комитет по стандартизация (източник: CEN/TC 38 „Дълготрайност на дървото и продуктите от дърво“);

                  ц)

                  „Е1“ е класификация за дървесните плоскости, съдържащи формалдехид, приета от държавите — членки на ЕС, въз основа на емисиите на формалдехид. Съгласно определението, съдържащо се в приложение B към EN 13986, дървесна плоскост следва да се класифицира като „Е1“, ако емисиите са еквивалентни на концентрацията на формалдехид при стационарно състояние от 0,1 ppm (0,124 mg/m3) или по-малко след 28 дни изпитване в камера, извършено съгласно EN 717-1, или ако е определено, че съдържанието на формалдехид е по-ниско или равно на 8 mg/100 g изсушена в пещ плоча при измерване съгласно EN 120, или ако степента на отделяне на формалдехид е по-ниска или равна на 3,5 mg/m2.h в съответствие с EN 717-2, или по-ниска или равна на 5,0 mg/m2.h съгласно същия метод, но в рамките на 3 дни след производството;

                  ч)

                  „промазани тъкани“ са тъкани с прилепващ, отделен, непрекъснат слой от каучуков и/или пластмасов материал върху едната или и върху двете повърхности, така, както е определено в EN 13360, включително тапицерските материали, които обикновено се наричат „изкуствена кожа“.

                  ш)

                  „текстилни продукти“ са естествените влакна, синтетичните влакна и изкуствените целулозни влакна;

                  щ)

                  „естествени влакна“ са памучни и други естествени целулозни семенни влакна, ленени и други ликови влакна, вълнени и други кератинови влакна;

                  аа)

                  „синтетични влакна“ са акрилни, еластанови, полиамидни, полиестерни и полипропиленови влакна;

                  бб)

                  „изкуствени целулозни влакна“ са влакната от лиосел, модал и вискоза;

                  вв)

                  „тапицерия“ са материали, които се използват в занаятчийски дейности по покриване, подпълване и запълване на седалки, легла или други мебелни продукти, и които могат да включват покриващи материали като кожа, промазани тъкани и текстил, както и подпълващи материали като напр. гъвкави порести полимерни материали въз основата на каучуков латекс и полиуретан;

                  гг)

                  „вещество“ е химичен елемент и неговите съединения в естествено състояние или получени чрез всеки производствен процес, включително всяка добавка, необходима за запазване на неговата стабилност, и всеки примес, извлечен от използвания процес, с изключение на всеки разтворител, който може да бъде отделен, без да се засяга стабилността на веществото или да се променя неговият състав, както е определено в член 3, параграф 1 от Регламент (ЕО) № 1907/2006 на Европейския парламент и на Съвета (6);

                  дд)

                  „смес“ е смес или разтвор, съставен от две или повече вещества, съгласно определението в член 3, параграф 2 от Регламент (ЕО) № 1907/2006;

                  ее)

                  „елемент“ е твърда и отделна част, чиито очертания и форма няма нужда да се изменят преди сглобяване на окончателния продукт в неговата напълно функционална форма, въпреки че местоположението му може да се променя при употребата на окончателния продукт, като „елемент“ включва панти, винтове, рамки, чекмеджета, колелца и рафтове;

                  жж)

                  „материали за елементи“ са материали, чиито очертания и форма могат да бъдат изменени преди сглобяването на мебелите или по време на употребата на мебелния продукт, като тук се включват текстилните влакна, кожата, промазаните тъкани и полиуретановата пяна, използвани в тапицерството. Доставяният дървен материал може да се разглежда като материал за елемент, но по-късно може да се подложи на разрязване и да се обработи с цел превръщането му в елемент.

            Член 3
      За да получи знак за екомаркировка на ЕС съгласно Регламент (ЕО) № 66/2010, даден продукт трябва да попада в продуктовата група „мебели“, определена в член 1 от настоящото решение, и да удовлетворява екологичните критерии, както и съответните изисквания за оценка и проверка, формулирани в приложението към настоящото решение.
      Член 4
      Екологичните критерии за продуктовата група „мебели“, както и съответните изисквания за оценка и проверка, са валидни шест години, считано от датата на приемане на настоящото решение.
      Член 5
      За административни цели кодовият номер на продуктовата група „мебели“ е „049“.
      Член 6
      Решение 2009/894/ЕО се отменя.
      Член 7
      1.   Чрез дерогация от член 6 заявленията за присъждане на знака на екомаркировка на ЕС на продукти, попадащи в група продукти „дървени мебели“, които са подадени преди датата на приемане на настоящото решение, се оценяват в съответствие с условията, определени в Решение 2009/894/ЕО.
      2.   Заявленията за присъждане на знака за екомаркировка на ЕС на продукти, попадащи в група продукти „дървени мебели“, които са подадени в срок от два месеца от датата на приемане на настоящото решение, могат да се основават на критериите, формулирани в Решение 2009/894/ЕО, или на критериите, формулирани в настоящото решение.
      Заявленията се оценяват в съответствие с критериите, на които се основават.
      3.   Лицензите за екомаркировка на ЕС, присъдени в съответствие с критериите от Решение 2009/894/ЕО, могат да бъдат използвани в продължение на 12 месеца от датата на приемане на настоящото решение.
      Член 8
      Адресати на настоящото решение са държавите членки.

         Съставено в Брюксел на 28 юли 2016 година.

               За Комисията

            Karmenu VELLA

               Член на Комисията

         (1)  ОВ L 27, 30.1.2010 г., стр. 1.

         (2)  Решение 2009/894/ЕО на Комисията от 30 ноември 2009 година за установяване ва екологични критерии за присъждане на знака за екомаркировка на Общността на дървени мебели (ОВ L 320, 5.12.2009 г., стр. 23).

         (3)  Решение 2014/391/ЕС на Комисията от 23 юни 2014 г. за установяване на екологични критерии за присъждане на знака за екомаркировка на ЕС за матраци (ОВ L 184, 25.6.2014 г., стр. 18).

         (4)  Директива 2004/42/ЕО на Европейския парламент и на Съвета от 21 април 2004 г. относно намаляването на емисиите от летливи органични съединения, които се дължат на използването на органични разтворители в някои лакове и бои и в продукти за пребоядисване на превозните средства и за изменение на Директива 1999/13/ЕО (ОВ L 143, 30.4.2004 г., стр. 87).

         (5)  Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (ОВ L 167, 27.6.2012 г., стр. 1).

         (6)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).

         ПРИЛОЖЕНИЕ

            РАМКА

            КРИТЕРИИ ЗА ЕКОМАРКИРОВКА НА ЕС

         Критерии за присъждане на екомаркировката на ЕС на мебелни продукти:

                     1.

                     Описание на продукта

                     2.

                     Общи изисквания за опасни вещества и смеси

                     3.

                     Дървесина, корк, бамбук и ратан

                     4.

                     Пластмаса

                     5.

                     Метали

                     6.

                     Тапицерски покривни материали

                     7.

                     Тапицерски подпълващи материали

                     8.

                     Стъкло: употреба на тежки метали

                     9.

                     Изисквания по отношение на крайния продукт

                     10.

                     Информация за потребителите

                     11.

                     Информация в знака за екомаркировка на ЕС

            ИЗИСКВАНИЯ ЗА ОЦЕНКА И ПРОВЕРКА

         За всеки критерий са посочени съответните специфични изисквания за оценка и проверка.
         Когато от заявителя се изисква да представи декларации, документация, анализи, доклади от изпитвания или друго доказателство, удостоверяващо съответствието с критериите, тези документи могат да произхождат от заявителя и/или от неговия доставчик или доставчици и/или от техните доставчици, според случая.
         Компетентните органи признават с предимство свидетелствата, които са издадени от органи, акредитирани съгласно съответния хармонизиран стандарт за лабораториите за изпитване и калибриране, както и проверките от органи, които са акредитирани съгласно съответния хармонизиран стандарт за органи, сертифициращи продукти, процеси и услуги.
         Когато е целесъобразно, може да се използват методи за изпитване, различни от посочените за всеки критерий, ако тяхната еквивалентност се приема от компетентния орган, оценяващ заявлението.
         В случаите, когато е целесъобразно, компетентните органи могат да изискват допълнителна документация и да извършват независими проверки.
         Като необходима предпоставка продуктът трябва да отговаря на всички съответни законови изисквания на държавата или държавите, на чийто пазар ще бъде предлаган. Заявителят трябва да декларира, че продуктът удовлетворява това изискване.
         Критериите за екомаркировка на ЕС отразяват най-добрите екологични показатели на продуктите, налични на пазара на мебелни изделия. За по-голяма лекота на оценяването критериите имат насоченост по материал, като се има предвид, че много от мебелните продукти съдържат само един или два от изброените по-горе материали.
         Докато използването на химикали и изпускането на замърсители е част от производствения процес, използването на опасни вещества не се разрешава, когато това е възможно, или се ограничава до минимума, необходим за осигуряване едновременно и на адекватно функциониране, и на строги стандарти за качество и безопасност по отношение на мебелните продукти. За целта при изключителни обстоятелства се предоставят условия за дерогация за конкретни вещества/групи вещества, така че въздействието върху околната среда да не се прехвърля към други етапи от цикъла на експлоатация и други видове въздействие, и то само когато на пазара няма надеждни алтернативни решения.

            Критерий 1 — описание на продукта

         На компетентния орган се предоставят технически чертежи, които илюстрират сглобяването на елементите/материалите и поделементите/материалите, от които се състои крайният мебелен продукт, и неговите размери, а също и списък на използваните в продукта материали, в който се указва общото тегло на продукта и разпределението на теглото между следните различни материали: масивна дървесина, дървесни плоскости, корк, бамбук, ратан, пластмаса, метали, кожа, промазани тъкани, текстилни продукти, стъкло и подпълващи/пълнежни материали.
         Всеки друг материал, който не спада към горните категории, се описва като „друг“ материал.
         Общото количество на „другите“ материали не трябва да надвишава 5 % от общото тегло на продукта.

            Оценка и проверка: Заявителят трябва да предостави на компетентния орган документация, която съдържа:

                     i)

                     технически чертежи, които илюстрират различните елементи/материали и поделементи/материали, които се използват при сглобяването на мебелния продукт;

                     ii)

                     цялостен списък на материалите, в които се посочва общото тегло на един образец от продукта и разпределението на теглото между масивна дървесина, дървесни плоскости, корк, бамбук, ратан, пластмаса, метали, кожа, текстилни продукти, промазани тъкани, стъкло, подпълващи/пълнежни материали и „други“ материали. Теглото на различните материали трябва да се укаже в грамове или килограми и да се изрази като процент от общото тегло на един образец от мебелния продукт.

            Критерий 2 — общи изисквания за опасни вещества и смеси

         Наличието в продукта и във всякакви елементи/материали от него на опасни вещества, идентифицирани съгласно член 59, параграф 1 от Регламент (ЕО) № 1907/2006 като вещества, пораждащи сериозно безпокойство (ВПСБ), или вещества и смеси, които отговарят на критериите за класифициране, етикетиране и опаковане съгласно Регламент (ЕО) № 1272/2008 на Европейският парламент и на Съвета (1) по отношение на опасностите, изброени в таблица 1, трябва да се ограничи в съответствие с критерии 2.1, 2.2, буква а) и 2.2, буква б).
         За целите на настоящия критерий списъкът на веществата за разрешаване, пораждащи сериозно безпокойство, и класификациите за опасност по Регламента за класифициране, етикетиране и опаковане, са обединени в таблица 1 според техните опасни свойства.

            Таблица 1

            Групиране на ограничаваните опасни вещества

            Опасни вещества от група 1 — вещества, пораждащи сериозно безпокойство, и вещества или смеси, които отговарят на критериите за класифициране, етикетиране и опаковане

            Опасности, които определят, че дадено вещество или смес е от група 1:

                     Вещества, които са включени в списъка на веществата за разрешаване като ВПСБ

                     Канцерогенни, мутагенни и/или токсични за репродукцията (CMR) от категория 1A и 1B: H340, H350, H350i, H360, H360F, H360D, H360FD, H360Fd, H360Df

            Опасни вещества от група 2 — вещества или смеси, които отговарят на критериите за класифициране, етикетиране и опаковане

            Опасности, които определят, че дадено вещество или смес е от група 2:

                     CMR от категория 2: H341, H351, H361f, H361d, H361fd, H362

                     Токсичност за водните организми от категория 1: H400, H410

                     Остра токсичност от категория 1 и 2: H300, H310, H330

                     Токсичност при вдишване от категория 1: H304

                     Специфична токсичност за определени органи (СТОО) от категория 1: H370, H372

                     Кожен сенсибилизатор от категория 1: Н317

            Опасни вещества от група 3 — вещества или смеси, които отговарят на критериите за класифициране, етикетиране и опаковане

            Опасности, които определят, че дадено вещество или смес е от група 3:

                     Токсичност за водните организми от категория 2, 3 и 4: H411, H412, H413

                     Остра токсичност от категория 3: H301, H311, H331, EUH070

                     СТОО от категория 2: H371, H373

               2.1.   Ограничаване на ВПСБ

         Продуктът и всякакви елементи/материали от него не трябва да съдържат ВПСБ в концентрация над 0,10 тегловни процента.
         Не се допуска дерогация от това изискване за списъка на веществата за разрешаване, пораждащи сериозно безпокойство, които се съдържат в продукта или във всякакви елементи/материали от него в концентрация над 0,10 тегловни процента.
         Смята се, че текстилните продукти, на които е присъдена екомаркировката на ЕС въз основа на екологичните критерии, установени в Решение 2014/350/ЕС на Комисията (2), отговарят на критерий 2.1.

            Оценка и проверка: Заявителят трябва да обедини декларациите за липса на ВПСБ при посочена гранична стойност на концентрация или над такава стойност за продукта и за всеки елемент/материал, използван при сглобяването на продукта. В декларациите трябва да се съдържа позоваване на последната версия на списъка на веществата за разрешаване, публикуван от ECHA (3).
         За текстилни продукти, на които е присъдена екомаркировката на ЕС съгласно Решение 2014/350/ЕС, като доказателство за съответствие трябва да се представи копие от сертификата за присъждане на екомаркировката на ЕС.
         2.2.   Ограничаване на вещества, класифицирани като отговарящи на критериите за класифициране, етикетиране и опаковане, използвани в мебелния продукт

         Изискванията са разделени на две части в зависимост от етапа на производство на мебелния продукт. Част а) се отнася за вещества и смеси, използвани по време на довършителни дейности или операции по сглобяване, извършвани пряко от производителя на мебелите. Част б) се отнася за вещества и смеси, използвани по време на производството на доставяни елементи/материали.
         Смята се, че текстилните продукти, на които е присъдена екомаркировката на ЕС въз основа на екологичните критерии, установени в Решение 2014/350/ЕС, отговарят на критерии 2.2 буква а) и 2.2, буква б).
         2.2 a)   Вещества и смеси, използвани от производителя на мебелите

         Никое от лепилата, лаковете, боите, грундовете, байцовете за дърво, биоцидите (напр. консервантите за дърво), забавителите на горенето, пълнителите, восъците, маслата, материалите за запълване на фуги, уплътняващите материали, багрилата, смолите или смазочните масла, използвани пряко от производителя на мебелите, не трябва да е част от въпросната класификация във връзка с някоя от опасностите по отношение на критериите за класифициране, етикетиране и опаковане, посочени в таблица 1, освен когато употребата му е предмет на специална дерогация в таблица 2.
         2.2 б)   Вещества и смеси, използвани от доставчиците на елементи/материали

         Този критерий не трябва да се прилага към идващите от доставчици отделни елементи/материали, които: i) тежат по-малко от 25 g и ii) при нормална употреба не влизат в пряк контакт с ползвателите.
         Никое от използваните от доставчиците вещества или смеси, които попадат в определеното по-долу приложно поле, не трябва да е класифицирано във връзка с някои от опасностите по отношение на класифициране, етикетиране и опаковане, изброени в таблица 1, освен когато употребата му е предмет на специална дерогация в таблица 2:

                     —

                     Масивна дървесина и дървесни плоскости: използваните лепила, лакове, бои, байцове за дърво, биоциди (напр. консерванти за дърво), грундове, забавители на горенето, пълнители, восъци, масла, материали за запълване на фуги, уплътняващи материали и смоли.

                     —

                     Пластмаса: използваните като добавки пигменти, пластификатори, биоциди и забавители на горенето.

                     —

                     Метали: прилаганите към повърхността на метала бои, грундове или лакове.

                     —

                     Текстилни продукти, кожа и тапицерски изделия от промазани тъкани: използваните багрила, лакове, оптични избелители, стабилизатори, спомагателни съединения, забавители на горенето, пластификатори, биоциди или репеленти на вода/замърсявания/петна.

                     —

                     Тапицерски подпълващи материали: биоциди, забавители на горенето или пластификатори, с които е обработен материалът.

            Таблица 2

            Дерогации за ограничаваните опасни вещества от таблица 1 и съответни приложими условия

                     Тип вещество/смес

                     Приложимост

                     Класове на опасност, които са предмет на дерогация

                     Условия за дерогация

                                 а)

                                 Биоциди (напр. консерванти за дърво)

                     Обработка на елементите на мебелите и/или тапицерските материали, които се използват в крайния продукт

                     Всички опасности от групи 2 и 3, изброени в таблица 1, освен опасностите от CMR

                     Само ако активното вещество, което се съдържа в биоцида, е одобрено или се разглежда в очакване на решение за одобрение съгласно Регламент (ЕС) № 528/2012 или е включено в приложение I към посочения регламент, и при следните обстоятелства, според случая:

                                 i)

                                 За консерванти за съдове, налични във формулировки за покрития, прилагани върху елементи/материали за мебели за използване в помещения или на открито.

                                 ii)

                                 За консерванти за сухи покрития, налични в покрития, полагани само върху мебели за използване на открито.

                                 iii)

                                 За консервираща обработка на дървесина, която ще се използва в мебели за използване на открито, но само ако изходната дървесина не отговаря на изискванията на класове на дълготрайност 1 и 2 съгласно EN 350.

                                 iv)

                                 За тъкани или промазани тъкани, използвани в мебелни продукти за използване на открито.

                           Проверка:
                     Заявителят трябва да декларира кое, ако има такова, активно вещество, съдържащо се в биоцида, е използвано при производството на различните елементи/материали, като приложи декларации от доставчици, съответните информационни листове за безопасност (ИЛБ), номера по CAS и резултати от изпитванията по EN 350, според случая.

                                 б)

                                 Забавители на горенето

                     Текстилни продукти, кожа, промазани тъкани в покривни материали за мебелна тапицерия, както и подпълващи материали

                     H317, H373, H411, H412, H413

                     Продуктът трябва да е предназначен за използване в приложения, при които е необходимо да съответства на противопожарните изисквания, формулирани в стандарти на ISO, EN, държавите членки или в стандартите и регламентите за обществени поръчки.

                                 в)

                                 Забавители на горенето/антимонов триоксид (АТО)

                     H351

                     АТО се разрешава само когато са изпълнени всички от следните условия:

                                 i)

                                 Продуктът трябва да е предназначен за приложения, при които е необходимо да съответства на противопожарни изисквания, формулирани в стандарти на ISO, EN, държавите членки или в стандартите и регламентите за обществени поръчки.

                                 ii)

                                 Използва се като синергист с текстилни продукти или промазани тъкани.

                                 iii)

                                 Емисиите във въздуха на работното място, където към текстилния продукт се добавя забавителят на горенето, трябва да отговарят на пределно допустима стойност за осемчасова професионална експозиция от 0,50 mg/m3.

                                 г)

                                 Никел

                     Метални елементи

                     H317, H351, H372

                     Разрешава се само когато се използва в елементи от неръждаема стомана или в елементи с никелово покритие и когато скоростта на отделянето на никел от стоманата е по-малка от 0,5 μg/cm2/седмица съгласно EN 1811.

                                 д)

                                 Хромни съединения

                     H317, H411

                     Прилага се дерогация само по отношение на хромни (III) съединения, използвани в операциите за нанасяне на галванични покрития (напр. хром(III) хлорид).

                                 е)

                                 Съединения на цинка

                     H300, H310, H330, H400, H410

                     Прилага се дерогация само за цинкови съединения, използвани в галванотехниката или при операции на горещо поцинковане (напр. цинков оксид, цинков хлорид и цинков цианид).

                                 ж)

                                 Багрила за багрене и непигментно печатане

                     Текстилни продукти, кожа и промазани тъкани в покривни материали за мебелна тапицерия

                     H301, H311, H317, H331

                     Когато предприятията за багрене и отпечатване използват формулировки, които не водят до образуване на прах, или автоматично дозиране и подаване на багрила, с цел експозицията на работниците да се сведе до минимум.

                     H411, H412, H413

                     Багрилните процеси с използване на реактивни, директни, кюпни и серни багрила с тези класификации трябва да отговарят поне на едно от следните условия:

                                 i)

                                 използване на багрила с висок афинитет;

                                 ii)

                                 постигане на процент на отхвърляне под 3,0 %;

                                 iii)

                                 използване на инструментариум за багрене по мостра;

                                 iv)

                                 въвеждане на стандартни работни процедури за багрилния процес;

                                 v)

                                 прилагане на отстраняване на багрилата при третиране на отпадъчните води (*).

                           Използването на багрене в разтвор и/или цифров печат се освобождава от тези условия.

                                 з)

                                 Оптични избелители

                     Текстилни продукти, кожа и промазани тъкани в покривни материали за мебелна тапицерия

                     H411, H412, H413

                     Оптични избелители могат да се добавят само в следните случаи:

                                 i)

                                 при печатане в бял цвят;

                                 ii)

                                 като добавки при производството на акрилни, полиамидни или полиестерни влакна с рециклирано съдържание.

                                 и)

                                 Репеленти на вода, замърсявания и петна

                     Използване във всякакви продукти за повърхностна обработка на мебелни елементи/материали

                     H413

                     Репелентът и продуктите от разграждането му трябва:

                                 i)

                                 да са лесно биоразградими и/или да имат присъща биоразградимост, или

                                 ii)

                                 да имат нисък потенциал за биоакумулиране (коефициент на разпределение октанол-вода log Kow ≤ 3,2 или с биоконцентрационен фактор (BCF) < 100) и се класифицират като лесно или присъщо биоразградими във водна среда, включително в седименти във водна среда.

                                 й)

                                 Стабилизатори и лакове

                     Използване при производството на промазани тъкани

                     H411, H412, H413

                     За да се сведе до минимум експозицията на работниците, трябва да се използва автоматично дозиране и/или лични предпазни средства. При най-малко 95 % от тези добавки трябва да е налице разграждане на разтворения органичен въглерод от най-малко 80 % в рамките на 28 дни, като се използват методи за изпитване ОИСР 303A/B и/или ISO 11733.

                                 к)

                                 Спомагателни средства (включващи преносители, егализатори, диспергиращи средства, повърхностноактивни вещества, сгъстители и свързващи вещества)

                     Използване за обработка на покривни материали за мебелна тапицерия (текстилни продукти, кожа или промазани тъкани)

                     H301, H311, H317, H331, H371, H373, H411, H412, H413, EUH070

                     При съставянето на рецептурите трябва да се предвиди използването на автоматични дозиращи системи и процесите трябва да следват стандартните работни процедури.
                     Вещества, класифицирани като H311 или H331, не трябва да присъстват върху материала в концентрации, по-високи от 1,0 тегловен процент.

                                 л)

                                 Бои, лакове, смоли и лепила

                     Всеки елемент/материал за мебели

                     H304, H317, H412, H413, H371, H373

                     Трябва да се предостави информационен лист за безопасност (ИЛБ) на химическата смес, в който ясно се посочват необходимото лично защитно оборудване и адекватните процедури за съхранение, боравене, използване и унищожаване на смесите при употреба, както и декларация за доказване на съответствието с тези мерки.

                     H350

                     Прилага се само за смоли на основата на формалдехид, при които съдържанието на свободен формалдехид във формулировката на смолата (смоли, лепила и втвърдители) не надвишава 0,2 обемни %, определено съгласно ISO 11402 или еквивалентна методика.

                                 м)

                                 Смазочни масла

                     В елементи, които са проектирани да се движат по време на нормалната употреба

                     Всички опасности от група 2, освен CMR, и всички опасности от група 3, посочени в таблица 1

                     Употребата на смазочни материали се разрешава само ако чрез подходящи изпитвания съгласно ОИСР или ISO може да се докаже, че те са лесно биоразградими или имат присъща биоразградимост във водна среда, включително в седименти във водна среда.

            Оценка и проверка: Заявителят трябва да представи декларация за съответствие с критерии 2.2, буква а) и 2.2, буква б), придружена, когато е подходящо, с декларации от доставчиците. Декларациите трябва да се придружени със списъци на съответните използвани смеси или вещества, както и информация за тяхното класифициране като опасни вещества или за това, че те не са класифицирани като опасни.
         За да се подкрепят декларациите за класифициране или некласифициране за всяко вещество или смес се предоставя следната информация:

                     i)

                     номер по CAS, номер на ЕО или номер в списъка (когато е на разположение за смеси);

                     ii)

                     физическата форма и агрегатното състояние, в което се използва веществото или сместа;

                     iii)

                     за веществата — хармонизирани класификации за опасност по Регламента за класифициране, етикетиране и опаковане;

                     iv)

                     вписвания за самокласифициране в базата данни на ECHA за регистрирани по REACH вещества (4) (ако не е налична хармонизирана класификация);

                     v)

                     класификация на сместа в съответствие с критериите, посочени в Регламента за класифициране, етикетиране и опаковане.

               При разглеждането на вписвания за самокласифициране в базата данни за регистрирани по регламента за REACH вещества, се дава предимство на вписвания от съвместно подаване на информация.
         Когато дадена класификация е записана като „с липсващи данни“ или „с данни, недостатъчни за формулиране на заключение“ съгласно базата данни за вещества, регистрирани по REACH, или когато веществото още не е регистрирано в системата REACH, се предоставят токсикологични данни, които отговарят на изискванията в приложение VII към Регламент (ЕО) № 1907/2006 и които са достатъчни, за да се подкрепи достатъчна за формулиране на заключение самокласификация в съответствие с приложение I към Регламент (ЕО) № 1272/2008 и помощните насоки на ECHA. В случай на вписвания в базата данни, определени като „с липсващи данни“ или „с данни, недостатъчни за формулиране на заключение“, самокласификацията трябва да се провери, като се приемат следните източници на информация:

                     i)

                     токсикологични изследвания и оценки на опасностите от партньорски регулаторни агенции на ECHA (5), регулаторни органи на държавите членки или на междуправителствени органи;

                     ii)

                     изцяло попълнен ИЛБ в съответствие с приложение II към Регламент (ЕО) № 1907/2006;

                     iii)

                     документирана експертна оценка, предоставена от професионален токсиколог. Тя трябва да бъде основана на преглед на научната литература и на съществуващи данни от изпитвания, при необходимост подкрепени от резултати от нови изпитвания, извършени от независими лаборатории, като се използват методи, признати от ECHA;

                     iv)

                     свидетелство, основано по целесъобразност на експертна оценка, издадена от акредитиран орган за оценяване на съответствието, който извършва оценки на опасност съгласно Глобалната хармонизирана система (GHS) за класифициране и етикетиране на химикали или системи за класификация на опасностите по Регламента за класифициране, етикетиране и опаковане.

               Информация за опасните свойства на веществата или смесите може да бъде събрана, в съответствие с приложение XI към Регламент (ЕО) № 1907/2006, и по начини, различни от изпитвания, например чрез използването на алтернативни методи, такива като методите in vitro, чрез количествени модели за взаимовръзка между структура и активност или чрез използването на групиране или подхода read-across.
         За изброените в таблица 2 вещества и смеси, за които има дерогация, заявителят трябва да представи доказателство, че всички условия за дерогация са изпълнени.
         Смята се, че материалите на основата на текстил, на които е присъдена екомаркировката на ЕС в съответствие с Решение 2014/350/ЕС, отговарят на критерии 2.2, буква а) и 2.2, буква б), но независимо от това трябва да бъде осигурен сертификат на ЕС за екомаркировка на ЕС.

            Критерий 3 — дървесина, корк, бамбук и ратан

         Терминът „дървесина“ се отнася не само до масивна дървесина, но и до дървесни стърготини и дървесни влакна. Когато критериите се отнасят единствено до дървесни плоскости, това е посочено в заглавието на тези критерии.
         Фолио от пластмаса, произведено с използване на винилхлориден мономер (VCM), не трябва да се използва в никоя част на мебелния продукт.
         3.1.   Устойчиво снабдяване с дървесина, корк, бамбук и ратан

         Критерият се прилага само когато съдържанието на дървесина или дървесни плоскости надвишава 5 тегловни процента от окончателното тегло на продукта (без опаковката).
         Цялото количество дървесина, корк, бамбук и ратан трябва да е предмет на валидни сертификати за проследяване на продукцията, издадени по независима схема за сертифициране на трета страна, например тази на Съвета за стопанисване на горите (FSC), Програмата за потвърждаване на горскостопански сертификати (PEFC) или равностойна на тях.
         Цялото количество първична дървесина, корк, бамбук и ратан не трябва да е добито от генетично модифицирани видове и следва да бъде предмет на валидни сертификати за устойчиво управление на горите, издадени по независима схема за сертифициране на трета страна, например FSC, PEFC или равностойна на тях.
         Когато дадена схема за сертифициране позволява смесване на несертифициран и сертифициран материал и/или рециклирани материали в даден продукт или производствена линия, минимум 70 % от дървесината, корка, бамбука или ратана, според случая, трябва да бъде устойчив сертифицирани първичен материал и/или рециклиран материал.
         Несертифицираният материал трябва да е обхванат от система за проверка, която гарантира, че е добит по законен начин и отговаря на всички други изисквания на схемата за сертифициране по отношение на несертифициран материал.
         Сертифициращите органи, издаващи сертификати за устойчиво управление на горите и/или сертификати за проследяване на произхода, трябва да са акредитирани/признати от посочената схема за сертифициране.

            Оценка и проверка: Заявителят или доставчикът на материала, според случая, трябва да представи декларация за съответствие, придружена от валиден и независимо потвърден(и) сертификат(и) за проследяване на продукцията за цялото количество материал от дървесина, корк, бамбук или ратан, използвано в продукта или в производствената линия, и да докаже, че поне 70 % от материала е с произход от гори или области, управлявани в съответствие с принципите за устойчиво управление на горите, и/или от рециклирани източници, които отговарят на изискванията, определени в съответната независима схема за проследяване на продукцията. Схеми като FSC, PEFC или равностойни на тях се приемат за независими схеми за сертифициране на трета страна. Ако в дадена схема не се съдържа специално изискване цялото количество първичен материал да бъде добито от видове, които не са генетично модифицирани, трябва да се предоставят допълнителни доказателства за това.
         Ако продуктът или продуктовата линия включва несертифициран първичен материал, трябва да се представи доказателство, че делът на несертифицирания първичен материал е под 30 % и че той е обхванат от система за проверка, която гарантира, че е добит по законен начин и отговаря на всички други изисквания на схемата за сертифициране по отношение на несертифициран материал.
         3.2.   Ограничени вещества

         В допълнение към общите условия относно опасните вещества, определени в критерий 2, следните условия трябва да се прилагат специално за всички мебелни елементи, изработени от дървесина, корк, бамбук или ратан, или изрично само към дървесните плоскости, когато последният термин е споменат в заглавието на критерия:
         3.2 a)   Замърсители в рециклираната дървесина, използвана в дървесни плоскости

         Всички рециклирани дървесни влакна или дървесни стърготини, използвани при производството на дървесни плоскости, трябва да се изпитат в съответствие със стандарта на Европейската федерация на производителите на плоскости (ЕФПП) за условията на доставка на рециклирана дървесина (6), като трябва да са спазени пределните стойности за замърсителите, посочени в таблица 3.

            Таблица 3

            Граници за съдържанието на замърсители в рециклирана дървесина

                     Замърсител

                     Пределни стойности
                     (mg/kg рециклирана дървесина)

                     Замърсител

                     Пределни стойности
                     (mg/kg рециклирана дървесина)

                     Арсен (As)

                     25

                     Живак (Hg)

                     25

                     Кадмий (Cd)

                     50

                     Флуор (F)

                     100

                     Хром (Cr)

                     25

                     Хлор (Cl)

                     1 000

                     Мед (Cu)

                     40

                     Пентахлорофенол (PCP)

                     5

                     Олово (Pb)

                     90

                     Креозот (бензо (а) пирен)

                     0,5

            Оценка и проверка: Заявителят трябва да представи един от следните документи:

                     i)

                     декларация от производителя на дървесни плоскости, че в тях не са били използвани рециклирани дървесни влакна, или

                     ii)

                     декларация от производителя на дървесни плоскости, че всички използвани рециклирани дървесни влакна са били обект на представително изпитване в съответствие със „Стандарт на EPF за условията за доставка на рециклирана дървесина“ от 2002 г., придружена от съответните доклади от изпитвания, удостоверяващи съответствието на пробите от рециклираната дървесина с пределните стойности, посочени в таблица 3,

                     iii)

                     декларация от производителя на дървесни плоскости, че всички използвани рециклирани дървесни влакна са били обект на представително изпитване в съответствие с други равностойни стандарти, в които са използвани еднакви или по-стриктни пределни стойности, отколкото в „Стандарт на EPF за условията за доставка на рециклирана дървесина“ от 2002 г., придружена от съответните доклади от изпитвания, удостоверяващи съответствието на пробите от рециклираната дървесина с пределните стойности, посочени в таблица 3.

               3.2 б)   Тежки метали в бои, грундове и лакове

         Боите, грундовете или лаковете, използвани върху дървесина или материали въз основа на дървесина, не трябва да съдържат вещества на основата на кадмий, олово, хром(VI), живак, арсен или селен в концентрация, надвишаваща 0,010 тегловни процента за всеки отделен метал във формулировка боя, грунд или лак в кутия.

            Оценка и проверка: Заявителят или доставчикът на материала, според случая, трябва да представи декларация за съответствие с този критерий и да предостави съответните ИЛБ от доставчиците на използваните бои, грундове и/или лакове.
         3.2 в)   Съдържание на ЛОС в бои, грундове и лакове

         Критерият не се отнася за необработени дървени повърхности или повърхности от естествена дървесина, третирани със сапун, восък или масло.
         Критерият се прилага само когато съдържанието на боядисана дървесина или дървесни плоскости (с изключение на необработени дървени повърхности или повърхности от естествена дървесина, третирани със сапун, восък или масло) надвишава 5 тегловни процента в крайния мебелен продукт (без опаковката).
         Не е необходимо съответствие с изискванията на настоящия критерий, ако може да бъде доказано съответствието с критерий 9.5.
         Съдържанието на ЛОС за всички бои, грундове или лакове, използвани за покриване на всякаква дървесина или дървесни плоскости, използвани за производството на мебелния продукт, не трябва да надвишава 5 % (концентрация в кутията).
         Въпреки това може да се използват покрития с по-високо съдържание на ЛОС, ако може да се докаже, че:

                     —

                     общото количество на ЛОС в боите, грундовете или лаковете, използвани при нанасяне на покрития, възлиза на по-малко от 30 g/m2 от площта на повърхността с покритие, или

                     —

                     общото количество на ЛОС в боите, грундовете или лаковете, използвани при нанасяне на покрития, е между 30 и 60 g/m2 от площта на повърхността с покритие и че качеството на завършената повърхност отговаря на всички изисквания, предвидени в таблица 4.

            Таблица 4

            Изискванията за качеството на завършената повърхност, ако количеството ЛОС е 30—60 g/m2

                     Стандарт за изпитване

                     Условие

                     Изискван резултат

                     EN 12720. Мебели — оценяване на устойчивостта на повърхността на студени течности

                     Контакт с вода

                     Без промяна след 24 часа контакт

                     Контакт с мазнина

                     Без промяна след 24 часа контакт

                     Контакт с алкохол

                     Без промяна след 1 час контакт

                     Контакт с кафе

                     Без промяна след 1 час контакт

                     EN 12721. Мебели — оценяване на устойчивостта на повърхността на горещи течности

                     Контакт с източник на топлина при 70 °C

                     Не се наблюдават промени след изпитването

                     EN 12722. Мебели — оценяване на устойчивостта на повърхността на суха топлина

                     Контакт с източник на топлина при 70 °C

                     Не се наблюдават промени след изпитването

                     EN 15186. Мебели — оценяване на устойчивостта на повърхността на надраскване

                     Контакт с диамантено връхче за надраскване

                     Метод А: липса на драскотини ≥ 0,30 mm при прилагане на товар от 5 N, или
                     Метод Б: липса на драскотини в 6 или повече прореза на образеца за наблюдение при прилагане на товар от 5 N

            Оценка и проверка: Заявителят трябва да представи декларация за съответствие, като посочи дали изискванията са спазени поради това, че мебелният продукт е освободен от критерия, или поради това, че съответствието се постига чрез контролираното използване на ЛОС при нанасянето на покритието.
         В последния случай декларацията от заявителя трябва да бъде придружена от информация от доставчика на боята, грунда или лака, в която се посочва съдържанието на ЛОС и плътността на боята, грунда или лака (и двете изразени в g/l), и изчисление на действителното процентно съдържание на ЛОС.
         Ако съдържанието на ЛОС в боята, грунда или лака е по-голямо от 5 % (концентрация в кутията), тогава заявителят трябва:

                     i)

                     да предостави изчисления, доказващи, че действителното количество на ЛОС, приложени върху площта на повърхността с покритие на крайния сглобен мебелен продукт, възлиза на по-малко от 30 g/m2, в съответствие с указанията, дадени в допълнение I;

                     ii)

                     да предостави изчисления, доказващи, че действителното количество на ЛОС, приложени върху площта на повърхността с покритие на крайния сглобен мебелен продукт, е по-малко от 60 g/m2, в съответствие с указанията, дадени в допълнение I, а също да предостави протоколи от изпитвания, в които се доказва съответствието на окончателната обработка на повърхността с изискванията от таблица 4.

               3.3.   Емисии на формалдехид от дървесни плоскости

         Критерият се прилага само когато съдържанието на дървесни плоскости в крайния мебелен продукт (без опаковката) надвишава 5 тегловни процента.
         Емисиите на формалдехид от всички доставяни дървесни плоскости във формата, в която те се използват в мебелния продукт (т.е. необлицовани, с покритие, облицовани, с фурнир), и които са произведени с използване на смоли на основата на формалдехид, трябва:

                     —

                     да са по-ниски от 50 % от праговата стойност, даваща възможност да бъдат класифицирани като Е1;

                     —

                     да са по-ниски от 65 % от праговата стойност за Е1 в случай на плочи от дървесни влакна със средна плътност (MDF);

                     —

                     да са по-ниски от пределните стойности, определени в CARB, фаза II, или японските стандарти F-3 star или F-4 star.

            Оценка и проверка: Заявителят трябва да представи декларация за съответствие с този критерий, като посочи, че не е прилагал върху дървесните плоскости друго допълнително изменение или третиране, което може да наруши съответствието им с пределните стойности на емисиите на формалдехид от плоскости така, както са доставени. Оценката и проверката на плоскости с ниски емисии на формалдехид варират в зависимост от схемата за сертифициране, в чийто обхват те попадат. Документацията за проверка, която се изисква за всяка схема, е описана в таблица 5.

            Таблица 5

            Оценка и проверка на плоскости с ниски емисии на формалдехид

                     Схеми за сертифициране

                     Документация за проверка

                     E1 (съгласно определението в приложение В към EN 13986)

                     Декларация от производителя на дървесни плоскости, в която се посочва, че плоскостта съответства на 50 % от пределните стойности на емисиите за E1 или, в случай на плоскости MDF, на 65 % от пределните стойности на емисиите за E1, придружена от протоколи от изпитвания, проведени съгласно EN 717-2, EN 120, EN 717-1 или еквивалентен метод.

                     CARB — Съвет на Калифорния по атмосферните ресурси: пределни стойности за фаза II

                     Декларация от производителя на дървесни плоскости, придружена с резултати от изпитване съгласно ASTM E1333 или ASTM D6007, в която се доказва съответствието на плоскостите с пределните стойности на емисиите на формалдехид за фаза II, определени в Правило 93120 на Калифорния (7) за композитни продукти от дървесина.
                     Дървесните плоскости могат да бъдат етикетирани в съответствие с точка 93120.3(е), в която се изискват данни за наименованието на производителя, номера на партидата или серията на произведения продукт и определения от CARB номер на сертифициращата трета страна (тази част не е задължителна, ако продуктите се продават извън Калифорния или ако те са произведени със смоли, които не съдържат формалдехид, или със определени смоли с извънредно ниски емисии на формалдехид).

                     Пределни стойности съгласно F-3 или 4 star

                     Декларация на производителя на дървесни плоскости за съответствие с пределните стойности на емисиите на формалдехид съгласно JIS A 5905 (за плочи от дървесни влакна) или JIS A 5908 (за дървесни плоскости и шперплат), придружени с данни от изпитвания съгласно метод JIS A 1460 с използване на изсушител.

            Критерий 4 — пластмаса

         Пластмаса, произведена с използване на винилхлориден полимер (VCM), не трябва да се използва в никоя част на мебелния продукт.
         4.1.   Маркиране на пластмасовите елементи

         Пластмасовите части с маса, по-голяма от 100 g, трябва да бъдат маркирани в съответствие с EN ISO 11469 и EN ISO 1043 (части 1—4). Използваните в маркировките букви трябва да са с височина най-малко 2,5 mm.
         Когато в пластмасата умишлено са вложени пълнители, забавители на горенето или пластификатори в пропорции, по-големи от 1 обемен процент, тяхното наличие също трябва да бъде посочено в маркировката съгласно EN ISO 1043, части 2—4.
         В изключителни случаи е позволено да не се маркират пластмасовите части с маса, по-голяма от 100 g, ако:

                     —

                     маркировката би въздействала върху експлоатационните показатели или функционалността на пластмасовата част;

                     —

                     когато маркирането е технически невъзможно поради метода на производство;

                     —

                     когато частите не могат да бъдат маркирани, защото няма достатъчно налично място за маркировка с четлива големина, така че да бъдат идентифицирани от оператора по рециклиране.

               В посочените по-горе случаи, когато е разрешено да не се поставя маркировка, допълнителните подробности за вида на полимера и всички добавки съгласно изискванията на EN ISO 11469 и EN ISO 1043 (части 1—4) се включват в предоставяната на потребителите информация, посочена в критерий 10.

            Оценка и проверка: Заявителят трябва да представи декларация за съответствие с този критерий, в която са изброени всички пластмасови елементи с маса повече от 100 g в мебелния продукт, в която се посочва дали те са маркирани в съответствие със стандарти EN ISO 11469 и EN ISO 1043 (части 1—4), или не.
         Маркировката на пластмасовите елементи трябва да е ясно видима при визуална проверка на елемента. Не е задължително маркировката да се вижда ясно в крайния сглобен мебелен продукт.
         Ако не всички пластмасови части с маса над 100 g са били маркирани, заявителят трябва да представи обосновка за липсата на маркировка и да посочи къде в информацията за потребителите е включена съответната информация.
         В случай на съмнение относно естеството на пластмасата, използвана в елементите с маса над 100 g, и в случай че доставчиците не предоставят изискваната информация, като доказателство в подкрепа на маркировката, така, както е определено в EN ISO 11469 и EN ISO 1043, се представят данни от лабораторни изпитвания, получени с помощта на инфрачервена или раманова спектроскопия или други подходящи аналитични техники за определяне на естеството на пластмасовия полимер и количеството на пълнителите или другите добавки.
         4.2.   Ограничени вещества

         В допълнение към общите изисквания за опасните вещества, определени в критерий 2, за пластмасовите елементи се прилагат условията, посочени по-долу.
         4.2 а)   Тежки метали в добавките за пластмаси

         Пластмасовите елементи и всякакви повърхностни пластове не трябва да бъдат произведени с добавки, които съдържат съединения на кадмий (Cd), хром(VI) (CrVI), олово (Pb), живак (Hg) или калай (Sn).

            Оценка и проверка: Заявителят трябва да представи декларация за съответствие с този критерий.
         Когато се използва само необработена пластмаса, може да се приеме декларация от доставчика на необработения пластмасов материал, че не са били използвани добавки, съдържащи кадмий, хром(VI), олово, живак или калай.
         Когато необработена пластмаса се съчетава с рециклирани пластмасови материали преди потребление от познати източници и/или с полиетилентерефталат (PET), полистирен (PS), полиетилен (PE) или полипропилен (PP) след потребление с произход от общински схеми за събиране, се приема декларация от доставчика на рециклирания пластмасов материал, че не са умишлено добавяни съединения, съдържащи кадмий, хром(VI), олово, живак или калай.
         Ако доставчикът не предостави подходяща декларация или ако необработена пластмаса се съчетава с рециклирана пластмаса преди потребление от смесени или непознати източници, съответствието с условията, посочени в таблица 6, се доказва с помощта на представително изпитване на пластмасовите елементи.

            Таблица 6

            Оценка и проверка за онечиствания от тежки метали в пластмаса

                     Метал

                     Метод

                     Пределно допустима стойност (mg/kg)

                     Необработена пластмаса

                     Рециклирана пластмаса

                     Cd

                     XRF (рентгенова флуоресценция) или киселинно разтваряне, последвани от индуктивно свързани плазмена или атомно-абсорбционна спектрофотометрия или други еквивалентни методи за измерване на общото съдържание на метал

                     100

                     1 000

                     Pb

                     100

                     1 000

                     Sn

                     100

                     1 000

                     Hg

                     100

                     1 000

                     CrVI

                     EN 71-3

                     0,020

                     0,20

               4.3.   Съдържание на рециклирана пластмаса

         Критерият се прилага само ако общото съдържание на пластмасов материал в мебелния продукт надвишава 20 % от общото тегло на продукта (без опаковката).
         Средното съдържание на рециклирани материали в пластмасовите части (с изключение на опаковката) следва да бъде най-малко 30 тегловни процента.

            Оценка и проверка: Заявителят трябва да представи декларация от доставчика (доставчиците) на пластмаса, в която се посочва средното съдържание на рециклирани материали в крайния мебелен продукт. Когато пластмасовите елементи са с произход от различни източници или доставчици, средното съдържание на рециклирани материали се изчислява за всеки източник на пластмаса и се посочва общата средна стойност на съдържанието на рециклирана пластмаса в крайния мебелен продукт.
         Декларацията за съдържание на рециклирани материали от производителя/производителите на пластмаса трябва да бъде придружена от документация относно проследимостта на рециклираната пластмаса. Като алтернатива е възможно да се предостави информация за доставката на партида в съответствие с рамката, определена в таблица 1 от EN 15343.

            Критерий 5 — метали

         В допълнение към общите изисквания за опасните вещества, посочени в критерий 2, за металните елементи на мебелния продукт се прилагат условията, посочени по-долу.
         5.1.   Ограничения за нанасяне на галванични покрития

         В операциите за нанасяне на галванични покрития върху всякакви метални елементи, използвани в крайния мебелен продукт, не трябва да се използва хром(VI) или кадмий.
         Употребата на никел при нанасянето на галванични покрития е разрешена само ако скоростта на отделяне на никел от елемента с галванично покритие е по-ниска от 0,5 μg/cm2/седмица съгласно EN 1811.

            Оценка и проверка: Заявителят трябва да представи декларация от доставчика на металния(те) елемент(и), че върху никои метални елементи не са нанасяни покрития с използване на вещества, съдържащи хром(VI) или кадмий.
         Когато при нанасянето на галванични покрития е използван никел, заявителят трябва да представи декларация от доставчика на металния(те) елемент(и), придружена от протокол от изпитване съгласно EN 1811, резултатите от което показват, че скоростта на отделяне на никел е по-ниска от 0,5 μg/cm2/седмица.
         5.2.   Тежки метали в бои, грундове и лакове

         Боите, грундовете или лаковете, използвани върху метални елементи, не трябва да съдържат добавки на основата на кадмий, олово, хром(VI), живак, арсен или селен в концентрация, надвишаваща 0,010 тегловни процента за всеки отделен метал във формулировка на боя, грунд или лак в кутия.

            Оценка и проверка: Заявителят трябва да представи декларация за съответствие с този критерий и да предостави съответните ИЛБ от доставчиците на използваните бои, грундове или лакове.
         5.3.   Съдържание на ЛОС в бои, грундове и лакове

         Критерият се прилага само когато съдържанието на метални елементи с покритие надвишава 5 тегловни процента от теглото на крайния мебелен продукт (без опаковката).
         Не е необходимо съответствие с изискванията на настоящия подкритерий, ако може да бъде доказано съответствието с критерий 9.5.
         Съдържанието на ЛОС за всички бои, грундове или лакове, използвани за покриване на всякакви метални елементи, използвани в мебелния продукт, не трябва да надвишава 5 % (концентрация в кутията).
         Въпреки това може да се използват покрития с по-високо съдържание на ЛОС, ако може да се докаже, че:

                     —

                     общото количество на ЛОС в боите, грундовете или лаковете, използвани при нанасяне на покрития, възлиза на по-малко от 30 g/m2 от площта на повърхността с покритие, или

                     —

                     общото количество на ЛОС в бои, грундове или лакове, използвани при нанасянето на покрития, е между 30 и 60 g/m2 от площта на повърхността с покритие и че качеството на завършената повърхност отговаря на всички изисквания, предвидени в таблица 7.

            Таблица 7

            Изискванията за качеството на завършената повърхност, ако количеството ЛОС е 30—60 g/m2

                     Стандарт за изпитване

                     Условие

                     Изискван резултат

                     EN 12720. Мебели — оценяване на устойчивостта на повърхността на студени течности

                     Контакт с вода

                     Без промяна след 24 часа контакт

                     Контакт с мазнина

                     Без промяна след 24 часа контакт

                     Контакт с алкохол

                     Без промяна след 1 час контакт

                     Контакт с кафе

                     Без промяна след 1 час контакт

                     EN 12721 Мебели — оценяване на устойчивостта на повърхността на горещи течности

                     Контакт с източник на топлина при 70 °C

                     Не се наблюдават промени след изпитването

                     EN 12722 Мебели — оценяване на устойчивостта на повърхността на суха топлина

                     Контакт с източник на топлина при 70 °C

                     Не се наблюдават промени след изпитването

                     EN 15186 Мебели — оценяване на устойчивостта на повърхността на надраскване

                     Контакт с диамантено връхче за надраскване

                     Метод А: липса на драскотини ≥ 0,30 mm при прилагане на товар от 5 N, или
                     Метод Б: липса на драскотини в 6 или повече прореза на образеца за наблюдение при прилагане на товар от 5 N

            Оценка и проверка: Заявителят трябва да представи декларация за съответствие, като посочи дали изискванията са спазени поради това, че мебелният продукт е освободен от критерия, или поради това, че съответствието се постига чрез контролираното използване на ЛОС при нанасянето на покритието.
         В последния случай декларацията от заявителя трябва да бъде придружена от информация от доставчика на боята, грунда или лака, в която се посочва съдържанието на ЛОС и плътността на боята, грунда или лака (и двете изразени в g/l) и действителното процентно съдържание на ЛОС.
         Ако съдържанието на ЛОС в боята, грунда или лака е по-голямо от 5 % (концентрация в кутията), тогава заявителят трябва:

                     —

                     да предостави изчисления, доказващи, че действителното количество на ЛОС, приложени върху площта на повърхността с покритие на крайния сглобен мебелен продукт, е по-малко от 30 g/m2, в съответствие с указанията, дадени в допълнение I;

                     —

                     да предостави изчисления, доказващи, че действителното количество на ЛОС, приложени върху площта на повърхността с покритие на крайния сглобен мебелен продукт, е по-малко от 60 g/m2, в съответствие с указанията, дадени в допълнение I, а също да предостави протоколи от изпитвания, в които се доказва съответствието на окончателната обработка на повърхността с изискванията от таблица 7.

            Критерий 6 — покривни тапицерски материали

         Покривни тапицерски материали, произведени с използване на винилхлориден мономер (VCM), не трябва да се използват в никоя част на мебелния продукт
         6.1.   Физически изисквания за качество

         Всяка кожа, използвана като покривен тапицерски материал, трябва да отговаря на физическите изисквания за качество, представени в допълнение II.
         Всеки текстилен продукт, използван като покривен тапицерски материал, трябва да отговаря на физическите изисквания за качество, представени в таблица 8.
         Всички промазани тъкани, използвани като покривен тапицерски материал, трябва да отговарят на физическите изисквания за качество, представени в таблица 9.

            Таблица 8

            Физически изисквания за текстилни тъкани, използвани в мебелната тапицерия

                     Изпитвана характеристика

                     Метод

                     Покривала, които могат да се свалят и перат

                     Покривала, които не могат да се свалят и перат

                     Промени в размерите при пране и сушене

                     Пране в домашни условия: ISO 6330 + EN ISO 5077 (три изпирания при посочените върху продукта температури със сушене в сушилня след всеки цикъл на изпиране)
                     Промишлено пране: ISO 15797 + EN ISO 5077 (при най-малко 75 °C)

                     тъкàни мебелни тапицерски тъкани: ± 2,0 %
                     тъкàни мебелни тъкани за дюшеклъци: ± 3,0 %
                     нетъкани мебелни тъкани за дюшеклъци: ± 5,0 %
                     нетъкани мебелни тапицерски тъкани: ± 6,0 %

                     Не се прилага

                     Устойчивост на цветовете при пране

                     Пране в домашни условия: ISO 105-C06
                     Промишлено пране: ISO 15797 + ISO 105-C06 (при най-малко 75 °C)

                     ≥ степен 3—4 за промяна на цвета
                     ≥ степен 3—4 за зацапване

                     Не се прилага

                     Устойчивост на цветовете на мокро триене (**)

                     ISO 105 X12

                     ≥ степен 2—3

                     ≥ степен 2—3

                     Устойчивост на цветовете на сухо триене (**)

                     ISO 105 X12

                     ≥ степен 4

                     ≥ степен 4

                     Устойчивост на цветовете на въздействието на светлина

                     ISO 105 B02.

                     ≥ степен 5 (***)

                     ≥ степен 5 (***)

                     Устойчивост на плата срещу пилинг (образуване на пъпки) и претриване

                     За плетени и нетъкани продукти: ISO 12945-1
                     Тъкàни текстилни продукти: ISO 12945-2

                     ISO 12945-1 резултат > 3
                     ISO 12945-2 резултат > 3

                     ISO 12945-1 резултат > 3
                     ISO 12945-2 резултат > 3

            Таблица 9

            Физически изисквания за промазани покривни тъкани, използвани в мебелната тапицерия

                     Свойство

                     Метод

                     Изискване

                     Якост на опън

                     ISO 1421

                     CH ≥ 35 daN и TR ≥ 20 daN

                     Устойчивост на раздиране на промазани тъкани по метода на раздиране на панталон

                     ISO 13937/2

                     CH ≥ 2,5 daN и TR ≥ 2 daN

                     Устойчивост на цветовете на изкуствено атмосферно въздействие — изпитване на избледняване с ксенонова лампа

                     EN ISO 105-B02

                     Употреба в помещения ≥ 6
                     Използване на открито ≥ 7

                     Текстилни продукти — устойчивост на претриване по метода на Martindale

                     ISO 5470/2

                     ≥ 75 000

                     Определяне на адхезията на покритието

                     EN 2411

                     CH ≥ 1,5 daN и TR ≥ 1,5 daN

                     където: daN = деканютони, CH = основа и TR = вътък

            Оценка и проверка: Заявителят трябва да представи декларация от доставчика на кожа, тъкани или промазани тъкани, според случая, придружена с относими протоколи от изпитвания, в която се твърди, че покривният тапицерски материал отговаря на физическите изисквания за кожа, текстилни продукти или промазани тъкани, както е посочено съответно в допълнение II, таблица 8 или таблица 9.
         Смята се, че материалите на основата на текстил, на които е присъдена екомаркировката на ЕС в съответствие с Решение 2014/350/ЕС, отговарят на този критерий, но независимо от това трябва да бъде предоставено копие от сертификата за екомаркировка на ЕС.
         6.2.   Изисквания към изпитванията за химикали

         Критерият се прилага по отношение на покривните тапицерски материали в техния завършен вид след обработка, в който те трябва да се използват в мебелния продукт. В допълнение към общите условия относно опасните вещества, установени в критерий 2, към покривните тапицерски материали се прилагат по-специално следните ограничения от таблица 10:

            Таблица 10

            Изисквания за изпитване по отношение на химикали за кожа, текстилни продукти и покривни материали от промазани тъкани

                     Химикал

                     Приложимост

                     Пределно допустима стойност (mg/kg)

                     Метод на изпитване

                     Ограничени ариламини, получени в резултат на разпадане на азобагрила (****)

                     Кожа

                     ≤ 30 за всеки амин (****)

                     EN ISO 17234-1

                     Текстилни продукти и промазани тъкани

                     EN ISO 14362-1 и EN ISO 14362-3

                     Хром (VI)

                     Кожа

                     < 3 (*****)

                     EN ISO 17075

                     Свободен формалдехид

                     Кожа

                     ≤ 20 (за мебели за деца) (******) или ≤ 75 за други мебели

                     EN ISO 17226-1

                     Текстилни продукти и промазани тъкани

                     EN ISO 14184-1

                     Тежки метали, подлежащи на екстракция

                     Кожа

                     Арсен ≤ 1,0

                     Антимон ≤ 30,0

                     EN ISO 17072-1

                     Хром ≤ 200,0

                     Кадмий ≤ 0,1

                     Кобалт ≤ 4,0

                     Мед ≤ 50,0

                     Олово ≤ 1,0

                     Живак ≤ 0,02

                     Никел ≤ 1,0

                     Текстилни продукти и промазани тъкани

                     Арсен ≤ 1,0

                     Антимон ≤ 30,0 (*******)

                     EN ISO 105 E04

                     Хром ≤ 2,0

                     Кадмий ≤ 0,1

                     Кобалт ≤ 4,0

                     Мед ≤ 50,0

                     Олово ≤ 1,0

                     Живак ≤ 0,02

                     Никел ≤ 1,0

                     Хлорофеноли

                     Кожа

                     Пентахлорофенол ≤ 0,1 mg/kg
                     Тетрахлорофенол ≤ 0,1 mg/kg

                     EN ISO 17070

                     Алкилфеноли

                     Кожа, текстилни продукти и промазани тъкани

                     Нонилфенол, смес от изомери (CAS № 25154-52-3)
                     4-нонилфенол (CAS № 104-40-5)
                     4-нонилфенол, с разклонена верига (CAS № 84852-15-3)
                     Октилфенол (CAS № 27193-28-8)
                     4-октилфенол (CAS № 1806-26-4)
                     4-терт-октилфенол (CAS № 140-66-9)
                     Алкилфенолетоксилати (APEOs) и техните производни:

                                 Полиоксиетилиран октилфенол (CAS № 9002-93-1)

                                 Полиоксиетилиран нониллфенол (CAS № 9016-45-9)

                                 Полиоксиетилиран p-нониллфенол (CAS № 26027-38-3)

                        Пределна обща сумарна стойност:

                                    ≤ 25 mg/kg — текстилни продукти или промазани тъкани

                                    ≤ 100 mg/kg — кожа

                     За кожа:
                     EN ISO 18218-2 (непряк метод)
                     За текстилни продукти и промазани тъкани:
                     EN ISO 18254 за алкилфенолетоксилати. За изпитването за крайните продукти от алкилфеноли трябва да се извърши екстракция с разтворител, последвана от течна хроматография/масспектрометрия (LC-MS) или газова хроматография/масспектрометрия (GC-MS)

                     Полициклични ароматни въглеводороди

                     Текстилни продукти, промазани тъкани или кожа

                        Полициклични ароматни въглеводороди, ограничени съгласно Регламент (ЕО) № 1907/2006:

                                 Хризен (CAS № 218-01-9)

                                 Бензо[a]антрацен (CAS № 56-55-3)

                                 Бензо[k]флуорантен (CAS № 207-08-9)

                                 Бензо[a]пирен (CAS № 50-32-8)

                                 Дибензо[a,h]антрацен (CAS № 53-70-3)

                                 Бензо[j]флуорантен (CAS № 205-82-3)

                                 Бензо[b]флуорантен (CAS № 205-99-2)

                                 Бензо[e]пирен (CAS № 192-97-2)

                        Индивидуални пределно допустими стойности на 8-те полициклични ароматни въглеводорода, посочени по-горе:

                        ≤ 1 mg/kg

                        Допълнителни полициклични ароматни въглеводороди (PAH), обект на ограничения:

                                 Нафтален (CAS № 91-20-3)

                                 Аценафтилен (CAS № 208-96-8)

                                 Аценафтен (CAS № 83-32-9)

                                 Флуорен (CAS № 86-73-7)

                                 Фенантрен (CAS № 85-1-8)

                                 Антрацен (CAS № 120-12-7)

                                 Флуорантен (CAS № 206-44-0)

                                 Пирен (CAS № 129-00-0)

                                 Индено[1,2,3-c,d]пирен (CAS № 193-39-5)

                                 Бензо[g,h,i]пирен (CAS № 191-24-2)

                        Пределна сумарна стойност за 18-те полициклични ароматни въглеводорода, посочени по-горе:

                        ≤ 10 mg/kg

                     AfPS GS 2014:01 PAK

                     N,N-диметилацетамид (CAS № 127-19-5)

                     Еластан или текстилни продукти на основата на акрил

                     Резултат ≤ 0,005 тегловни процента (≤ 50 mg/kg)

                     Екстракция с разтворител, последвана от GC-MS или LC-MS

                     Хлороалкани

                     Кожа

                     Не се откриват хлороалкани с C10-C13 (късоверижни хлорирани парафини)
                     Хлороалкани с C14-C17 (средноверижни хлорирани парафини) ≤ 1 000  mg/kg;

                     EN ISO 18219

            Оценка и проверка: Заявителят трябва да представи придружена от протоколи от изпитване декларация, удостоверяваща, че кожата, текстилният продукт или покривният тапицерски материал от промазана тъкан отговаря на ограниченията, посочени в таблица 10.
         Смята се, че материалите на основата на текстил, на които е присъдена екомаркировката на ЕС в съответствие с Решение 2014/350/ЕС, отговарят на този критерий, но независимо от това трябва да бъде предоставено копие от сертификата за екомаркировка на ЕС.
         6.3.   Ограничения по време на производствените процеси

         Ако покривният тапицерски материал от промазана тъкан представлява повече от 1,0 тегловен процент от общата маса на мебелния продукт (без опаковката), доставчикът на материала трябва да докаже съответствие с ограниченията, определени в таблица 11 относно използването на опасни вещества по време на производството.

            Таблица 11

            Ограничени вещества, използвани при етапите на производството на кожа, текстилни продукти или промазани тъкани

                     1 —   Опасни вещества, използвани в различните етапи на производство

                     а)   Детергенти, повърхностноактивни вещества, омекотители и комплексообразуватели

                     Приложимост:
                     За етапите на багрене и завършващите етапи на производствения процес при кожа, текстилни продукти или промазани тъкани

                     Всички нейонни и катионни детергенти и повърхностноактивни вещества трябва да са крайно биоразградими при анаеробни условия.

                        Оценка и проверка: Заявителят трябва да представи декларация от производителя на кожа, текстилни продукти или промазани тъкани, придружена от декларация от техния(те) доставчик(ци) на химикали и от съответните ИЛБ и резултати от изпитвания по EN ISO 11734 или ECETOC № 28 ОИСР 311.
                     Като отправна точка за определяне на биоразградимостта следва да се използва последното преразглеждане на базата данни за съставките на детергентите, като по преценка на компетентния орган тя може да се приеме за алтернатива на предоставянето на протоколи от изпитване.
                     http://ec.europa.eu/environment/ecolabel/documents/did_list/didlist_part_a_bg.pdf

                     В производствения процес не трябва да се използват дълговерижни (≥ C6) перфлуороалкилни сулфонати и дълговерижни (≥ C8) перфлуорокарбоксилни киселини.

                        Оценка и проверка: Заявителят трябва да представи декларация от производителя на кожа, текстилни продукти или промазани тъкани, придружена от декларация от техните доставчици на химикали и от съответните ИЛБ, че тези съединения не се използват в никой етап от производството.

                     б)   Спомагателни вещества (използвани в смеси, формулировки и лепила)

                     Приложимост:
                     Багрене и довършителни операции в производството на кожа, текстилни продукти или промазани тъкани

                     Следните вещества не трябва да се използват в никакви смеси или формулировки за багрене и довършителни операции за кожа, текстилни продукти или промазани тъкани:

                                 бис(алкилни хидрогенирани животински мазнини)диметиламониев хлорид (DTDMAC),

                                 дистеарилдиметиламониев хлорид (DSDMAC),

                                 ди(втвърдени животински мазнини)диметиламониев хлорид (DHTDMAC),

                                 етилендиаминтетраацетат (EDTA),

                                 диетилентриаминпентаацетат (DTPA),

                                 4-(1,1,3,3-тетраметилбутил)фенол,

                                 нитрилотриоцетна киселина (NTA)

                        Оценка и проверка: Заявителят трябва да представи декларация от доставчика на кожа, текстилни продукти или промазани тъкани, придружена от съответните ИЛБ, че тези съединения не са били използвани при багренето и довършителните операции при кожа, текстилни продукти или промазани тъкани.

                     в)   Разтворители

                     Приложимост:
                     Преработка на материали от кожа, текстилни продукти или промазани тъкани

                     Следните вещества не трябва да бъдат използвани в никакви смеси или формулировки при преработката на материали от кожа, текстилни продукти или промазани тъкани:

                                 2-метоксиетанол

                                 N,N-диметилформамид

                                 1-метил-2-пиролидон

                                 Бис(2-метоксиетил) етер

                                 4,4′-диаминодифенилметан

                                 1,2,3-трихлоропропан

                                 1,2-дихлороетан (етилен дихлорид)

                                 2-етоксиетанол

                                 Бензен-1,4-диаминдихидрохлорид

                                 Бис(2-метоксиетил) етер

                                 Формамид

                                 N-метил-2-пиролидон

                                 Трихлороетилен

                        Оценка и проверка: Заявителят трябва да представи декларация от производителя на кожа, текстилни продукти или промазани тъкани, придружена от съответните ИЛБ, че посочените разтворители не са използвани в никой процес при производството на кожа, текстилни продукти или промазани тъкани.

                     2 —   Багрила, използвани в процесите на багрене и печат

                                 i)

                                 Преносители, използвани в процеса на багрене

                           Приложимост:
                     Процеси на багрене и печат

                     Когато се използват дисперсни багрила, не трябва да се използват халогенирани ускорители на багренето (преносители) (примери за преносители включват: 1,2-дихлоробензен, 1,2,4-трихлоробензен, хлорофеноксиетанол).

                        Оценка и проверка: Заявителят трябва да представи декларация, придружена от декларации от производителите на кожа, текстилни продукти или промазани тъкани и от техните доставчици на химикали, и всички относими ИЛБ, в която се удостоверява, че по време на процеса на багрене на кожата, текстилните продукти или промазаните тъкани, използвани в мебелния продукт, не са използвани халогенирани преносители.

                                 ii)

                                 Багрила, изискващи хромна стипцовка

                           Приложимост:
                     Процеси на багрене и печат

                     Не трябва да се използват багрила, изискващи хромна стипцовка.

                        Оценка и проверка: Заявителят трябва да представи декларация, придружена от декларации от производителите на кожа, текстилни продукти или промазани тъкани и от техните доставчици на химикали, и всички относими ИЛБ, в която се удостоверява, че по време на процеса на багрене на кожата, текстилните продукти или промазаните тъкани, използвани в мебелния продукт, не са използвани багрила, изискващи хромна стипцовка.

                                 iii)

                                 Пигменти

                           Приложимост:
                     Процеси на багрене и печат

                     Не трябва да се използват пигменти на основата на кадмий, олово, хром(VI), живак, арсен и антимон.

                        Оценка и проверка: Заявителят трябва да представи декларация, придружена от декларации от производителите на кожа, текстилни продукти или промазани тъкани и от техните доставчици на химикали, както и всички относими ИЛБ, в която се удостоверява, че по време на процеса на багрене или щамповане на кожата, текстилните продукти и промазаните тъкани, използвани в мебелния продукт, не са използвани пигменти на основата на споменатите тежки метали.

                     3 —   Процеси на апретиране

                     Флуорирани съединения
                     Приложимост:
                     Тапицерски покривни материали с интегрирано свойство за отблъскване на вода и петна

                     Тапицерските покривни материали не трябва да се импрегнират с флуорирани съединения с цел придаване на свойства за отблъскване на вода, петна и мазнина. Това ограничение се отнася и за перфлуорираните и полифлуорираните вещества. Разрешава се обработката без употреба на флуорирани средства, при които използваните вещества са лесно биоразградими или имат присъща биоразградимост или нисък потенциал за биоакумулиране във водна среда.

                        Оценка и проверка: Заявителят трябва да представи декларация за съответствие, придружена от декларации от производителите на кожа, текстилни продукти или промазани тъкани и от техния(те) доставчици на химикали, както и всички относими ИЛБ, в която се удостоверява, че при операциите по апретиране на кожа, текстилни продукти или промазани тъкани не са използвани флуорирани, перфлуорирани или полифлуорирани вещества.
                     При липсата на приемлива декларация компетентният орган може допълнително да изиска изпитване на покривния материал съобразно методите, определени в CEN/TS 15968.
                     При обработката без използване на флуориди лесната или присъщата биоразградимост може да се докаже с помощта на изпитвания, проведени съгласно следните методи: ОИСР 301 A, ISO 7827, ОИСР 301 B, ISO 9439, ОИСР 301 C, ОИСР 301 D, ISO 10708, ОИСР 301 E, ОИСР 301 F, ISO 9408.
                     Ниският потенциал за биоакумулиране се доказва с помощта на изпитвания, при които се установяват коефициенти на разделение октанол — вода (Log Kow) < 3,2 или коефициенти на биологично натрупване (BCF) < 100.
                     При обработката без използване на флуориди като отправна точка за определяне на биоразградимостта следва да се използва последното преразглеждане на базата данни за съставките на детергентите, като по преценка на компетентния орган тя може да се приеме за алтернатива на предоставянето на протоколи от изпитване.
                     http://ec.europa.eu/environment/ecolabel/documents/did_list/didlist_part_a_bg.pdf

                     4 —   Качество на отпадъчните води след обекта за багрене и специфично потребление на вода

                     Приложимост:
                     Производство на кожа

                                 i)

                                 Стойността на ХПК в отпадъчните води след обекта за багрене на кожата, когато те се заустват в повърхностните води след обработка (независимо дали в рамките на обекта, или извън него), не трябва да надвишава 200 mg/l.

                                    Оценка и проверка: заявителят или доставчикът на материала, според случая, трябва да представи декларация за съответствие, придружена с подробна документация и протоколи от изпитвания при използване на методите по ISO 6060, които показват спазване на този критерий въз основа на средномесечните стойности за шестте месеца, предхождащи подаването на заявлението. Данните трябва да доказват съответствие от страна на производствения обект или, ако отпадъчните води се пречистват извън него, от извършващия пречистването на отпадъчните води оператор.

                                 ii)

                                 Общата концентрация на хром в отпадъчните води от обекта, в който се извършва багренето, след третирането не трябва да надвишава 1,0 mg/l, така, както е определено в Решение за изпълнение 2013/84/ЕС на Комисията (8).

                                    Оценка и проверка: заявителят или доставчикът на материала, според случая, трябва да представи декларация за съответствие, придружена с протокол за изпитване, при което е използван един от следните методи за изпитване: ISO 9174, EN 1233 или EN ISO 11885 за хром, показващ спазване на този критерий въз основа на средномесечните стойности за шестте месеца, предхождащи подаването на заявлението. Заявителят трябва да представи декларация за съответствие с НДНТ 10 и НДНТ 11 или 12, според случая, съгласно Решение за изпълнение 2013/84/ЕС за намаляването на съдържанието на хром в заустваните отпадъчни води.

                                 iii)

                                 Потреблението на вода, изразено като средногодишен обем на водата, изразходвана за тон сурови кожи, не трябва да надхвърля граничните стойности, посочени по-долу:

                     Кожи (щавени)

                     28 m3/t

                     28 m3/t

                     45 m3/t

                     Растително дъбени кожи

                     35 m3/t

                     Свински кожи

                     80 m3/t

                     Овчи кожи

                     180 l/кожа

                        Оценка и проверка: заявителят трябва да представи декларация за съответствие от доставчика на кожа или от кожарското предприятие, според случая. В декларацията трябва да е посочено годишното количество на производството на кожа и съответното потребление на вода въз основа на средномесечните стойности за последните дванадесет месеца, предхождащи подаването на заявление, измерени чрез количеството на заустената отпадъчна вода.
                     Ако процесът на производство на кожа се осъществява в различни географски местоположения, заявителят или доставчикът на полуготова кожа следва да представи документация, в която се посочва количеството вода (в m3), изпускана при преработването на даденото количество полуготова кожа в тонове (t) или на даден брой кожи, когато става въпрос за овчи кожи, според случая, въз основа на средномесечните стойности през дванадесетте месеца, предхождащи подаването на заявлението.

            Оценка и проверка: Заявителят трябва да събере всички относими декларации, ИЛБ и протоколите от изпитвания от производителите на кожи, текстилни продукти или промазани тъкани или техните доставчици, които са от значение за доказването на съответствието с изискванията за неизползване на опасните вещества, посочени в таблица 11.
         Смята се, че покривните тапицерски материали, изработени от текстилни продукти, на които е присъдена екомаркировката на ЕС в съответствие с Решение 2014/350/ЕС, отговарят на този критерий по отношение на неизползването на посочените опасни вещества в производствения процес, но независимо от това трябва да бъде приложено копие от серификата за екомаркировка на ЕС.
         6.4.   Памучни и други естествени целулозни семенни влакна

         Памукът, който съдържа поне 70 тегловни процента рециклирано съдържание, е освободен от изискванията на критерий 6.4.
         Памучните и другите естествени целулозни семенни влакна (наричани по-долу „памук“), различни от рециклирани влакна, трябва да имат поне минимално съдържание на биологичен памук (вж. критерий 6.4, буква а) или памук, отгледан с прилагане на интегрирана система за управление на вредителите — IPM (вж. критерий 6.4, буква б).
         Смята се, че текстилните продукти, на които е присъдена екомаркировката на ЕС въз основа на екологичните критерии, установени в Решение 2014/350/ЕС, отговарят на критерий 6.4.

            Оценка и проверка: Заявителят или доставчикът на материала, според случая, трябва да представи декларация за съответствие.
         Ако са използвани текстилни продукти, на които е присъдена екомаркировката на ЕС, заявителят трябва да представи копие от сертификата за екомаркировка на ЕС, в което да е показано, че тя е присъдена в съответствие с Решение 2014/350/ЕС.
         Когато е приложимо, рециклираното съдържание трябва да бъде проследимо до регенерирането на съответните суровини. Това следва да се проверява чрез удостоверяване на веригата на доставка от трета независима страна или чрез документация, предоставена от доставчиците на суровината или от изпълнителите на регенерирането.
         6.4 а)   Стандарт за биологично производство

         Най-малко 10 тегловни процента от влакната от нерециклиран памук, използвани в тапицерските материали, трябва да бъдат от памук, отгледан съгласно изискванията, формулирани в Регламент (ЕО) № 834/2007 на Съвета (9), в Националната програма за биологично селско стопанство (NOP) на САЩ или в еквивалентни нормативни изисквания, определени от търговските партньори на ЕС. Биологичният памук може да включва биологично отгледан памук и преходен биологичен памук.
         В случаите, когато биологичен памук трябва да бъде смесен с обикновен памук или с памук, отгледан с прилагане на интегрирана система за управление на вредителите, памукът трябва да не бъде от генетично модифициран сорт.
         Претенции за биологично съдържание могат да се формулират само когато биологичното съдържание е поне 95 %.

            Оценка и проверка: Заявителят или доставчикът на материала, според случая, трябва да представи декларация за съответствие за биологичното съдържание, придружена с доказателства, сертифицирани от независим контролен орган, че то е произведено в съответствие с изискванията за отглеждане и инспектиране, определени в Регламент (ЕО) № 834/2007, в Националната програма за биологично селско стопанство (NOP) на САЩ или съгласно изискванията, определени от други търговски партньори. Проверката се извършва ежегодно за всяка държава на произход.
         Заявителят или доставчикът на материала, според случая, трябва да докаже съответствие с изискването за минимално съдържание на биологичен памук въз основа на годишния обем памук, придобит с цел производство на крайния продукт (продукти), за всяка продуктова линия. Трябва да се предоставят записи за трансакциите и/или фактури, с които се документира количеството купен сертифициран памук.
         По отношение на обикновения памук или памука, отгледан с прилагане на интегрирана система за управление на вредителите, които се използват в смес с биологичен памук, за да се докаже съответствието на сорта памук се приема обикновено скринингово изследване за генетични изменения.
         6.4 б)   Отглеждане на памук съгласно принципите на интегрираното управление на вредителите (IPM) и ограничаването на пестицидите

         Най-малко 20 тегловни процента от нерециклираните памучни влакна, които се използват в тапицерските материали, трябва да бъдат от памук, отгледан съгласно принципите на IPM, така, както са определени от Програмата за IPM на Организацията по прехрана и земеделие към ООН, или съгласно системи за интегрирано управление на селскостопанските култури (ICM), които включват принципите на IPM.
         Полученият съгласно IPM памук, предназначен за използване в крайния продукт, трябва да бъде отгледан без използване на следните вещества: алдикарб, алдрин, камфехлор (токсафен), каптафол, хлордан, 2,4,5-Т, хлордимеформ, циперметрин, ДДТ, диелдрин, диносеб и неговите соли, ендосулфан, ендрин, хептахлор, хексахлоробензен, хексахлороциклохексан (всички изомери), метамидофос, метилпаратион, монокротофос, неоникотиноиди (клотианидин, имидаклоприд, тиаметоксам), паратион, пентахлорофенол.

            Оценка и проверка: Заявителят или доставчикът на материала, според случая, трябва да представи декларация за съответствие с критерий 6.4, буква б), придружена с доказателства, че най-малко 20 тегловни процента от нерециклирания памук, съдържащ се в продукта, е отгледан от селскостопански производители, които са участвали в официални програми за обучение на Организацията по прехрана и земеделие към ООН, или по правителствени програми за IPM или за ICM и/или са били одитирани в рамките на сертифицирани схеми за IPM, действащи като трета страна. Проверките трябва да се провеждат или ежегодно за всяка държава на произход, или въз основа на удостоверения за цялото количество памук, отгледан съгласно IPM, купен с цел производството на продукта.
         Заявителят или доставчикът на материала, според случая, трябва също така да декларира, че при отглеждането на памука съгласно IPM не са използвани веществата, изброени в критерий 6.4, буква б). Схемите за сертифициране за IPM, които изключват употребата на изброените вещества, се приемат като доказателство за съответствие.

            Критерий 7 — тапицерски подпълващи материали

         7.1.   Латексна пяна

         7.1 а)   Ограничени вещества

         Концентрациите в латексната пяна на веществата, изброени по-долу, не трябва да надвишават следните пределно допустимите стойности, посочени в таблица 12.

            Таблица 12

            Ограничени вещества в различните видове латексна пяна, използвана в подпълващите тапицерски материали

                     Група вещества

                     Вещество

                     Пределно допустима стойност (ppm)

                     Условия за оценка и проверка

                     Хлорофеноли

                     Моно- и дихлорирани феноли (соли и естери)

                     1

                     А

                     Други хлорофеноли

                     0,1

                     А

                     Тежки метали

                     As (арсен)

                     0,5

                     Б

                     Cd (кадмий)

                     0,1

                     Б

                     Co (кобалт)

                     0,5

                     Б

                     Cr (хром), общо

                     1

                     Б

                     Cu (мед)

                     2

                     Б

                     Hg (живак)

                     0,02

                     Б

                     Ni (никел)

                     1

                     Б

                     Pb (олово)

                     0,5

                     Б

                     Sb (антимон)

                     0,5

                     Б

                     Пестициди (трябва да се провежда изпитване само при пяна, най-малко 20 % от теглото на която се състои от естествен латекс).

                     Алдрин

                     0,04

                     В

                     o,p-ДДЕ

                     0,04

                     В

                     p,p-ДДЕ

                     0,04

                     В

                     o,p-ДДД

                     0,04

                     В

                     p,p-ДДД

                     0,04

                     В

                     o,p-ДДТ

                     0,04

                     В

                     p,p-ДДТ

                     0,04

                     В

                     Диазинон

                     0,04

                     В

                     Дихлорфентион

                     0,04

                     В

                     Дихлорвос

                     0,04

                     В

                     Диелдрин

                     0,04

                     В

                     Ендрин

                     0,04

                     В

                     Хептахлор

                     0,04

                     В

                     Хептахлороепоксид

                     0,04

                     В

                     Хексахлоробензен

                     0,04

                     В

                     Хексахлороциклохексан

                     0,04

                     В

                     α-хексахлороциклохексан

                     0,04

                     В

                     β-хексахлороциклохексан

                     0,04

                     В

                     γ-хексахлороциклохексан (линдан)

                     0,04

                     В

                     δ-хексахлороциклохексан

                     0,04

                     В

                     Малатион

                     0,04

                     В

                     Метоксихлор

                     0,04

                     В

                     Мирекс

                     0,04

                     В

                     Етилпаратион

                     0,04

                     В

                     Метилпаратион

                     0,04

                     В

                     Други специфични вещества, чието използване е ограничено

                     Бутадиен

                     1

                     Г

            Оценка и проверка: Заявителят трябва да представи декларация за съответствие с критерий 7.1, буква а) и, ако е приложимо, доклади от изпитвания съгласно следните методи:

                     А.

                     За хлорофеноли заявителят трябва да представи доклад, представящ резултатите от следната изпитвателна процедура: 5 g от пробата се смилат и хлорофенолите се извличат под формата на фенол (PCP), натриева сол (SPP) или естери. Екстрактите се анализират чрез газова хроматография (GC). Откриването се извършва с масспектрометър или с електроноулавящ детектор (ECD).

                     Б.

                     За тежки метали заявителят трябва да представи доклад, представящ резултатите от следната изпитвателна процедура: смляна проба от материала се елуира в съответствие с DIN 38414-S4 или равностоен, в съотношение 1:10. Полученият в резултат от това филтрат се прекарва през мембранен филтър с размер на порите 0,45 μm (ако е необходимо, се прилага филтруване под налягане). Полученият разтвор се изследва за съдържание на тежки метали чрез оптичноемисионна спектрометрия с индуктивно свързана плазма (ICP-OES), известна също като атомноемисионна спектрометрия с индуктивно свързана плазма (ICP-AES), или чрез атомноабсорбционна спектрометрия с генериране на хидриди или по метода на студените пари.

                     В.

                     За пестициди заявителят трябва да представи доклад, представящ резултатите от следната изпитвателна процедура: 2 g от пробата се извлича в ултразвукова вана със смес от хексан и дихлорометан (85/15). Екстрактът се почиства с разклащане в ацетонитрил или чрез адсорбционна хроматография върху флоризил. Измерването и количественото определяне се извършват чрез газова хроматография с електроноулавящ детектор или чрез газова хроматография с масспектрометрия. Изпитването за пестициди се изисква за латексна пяна със съдържание на естествен латекс най-малко 20 %.

                     Г.

                     За бутадиен заявителят трябва да представи доклад, представящ резултатите от следната изпитвателна процедура: след смилане и претегляне на латексната пяна се извършва вземане на проби от равновесната парова фаза. Съдържанието на бутадиен се определя чрез газова хроматография с пламъчнойонизационен детектор.

               7.1 б)   24-часови емисии на ЛОС

         След 24 часа концентрациите в камерата за изпитване на ЛОС, изброени по-долу, не трябва да надвишават пределно допустимите стойности, посочени в таблица 13.

            Таблица 13

            Пределно допустими стойности за емисиите на ЛОС от латексова пяна

                     Вещество

                     Пределно допустима стойност (mg/m3)

                     1,1,1–трихлороетан

                     0,2

                     4-фенилциклохексен

                     0,02

                     Въглероден дисулфид

                     0,02

                     Формалдехид

                     0,005

                     Нитрозамини (********)

                     0,0005

                     Стирен

                     0,01

                     Тетрахлороетилен

                     0,15

                     Толуен

                     0,1

                     Трихлороетилен

                     0,05

                     Винилхлорид

                     0,0001

                     Винилциклохексен

                     0,002

                     Ароматни въглеводороди (общо)

                     0,3

                     ЛОС (общо)

                     0,5

            Оценка и проверка: Заявителят трябва да представи декларация за съответствие с критерий 7.1, буква б), която, ако е приложимо, трябва да бъде придружена от протокол от изпитване, в който са изложени резултатите от анализа на изпитването в камера, извършено в съответствие с ISO 16000-9.
         Опакованата проба се съхранява при стайна температура в продължение на най-малко 24 часа. След този срок пробата се разопакова и незабавно се поставя в изпитвателната камера. Пробата се поставя върху прободържател, който позволява достъпа на въздух от всички страни. Климатичните фактори се коригират в съответствие с ISO 16000-9. За сравнение на резултатите от изпитването степента на вентилация на съответното помещение (q = n/l) трябва да бъде 1. Степента на вентилация трябва да бъде между 0,5 и 1. Вземането на проби от въздуха се извършва 24 часа ± 1 час след зареждането на камерата в продължение на 1 час с патрони с DNPH за анализ на формалдехид и други алдехиди и с Tenax TA за анализ на други ЛОС. Продължителността на пробовземането за други съединения може да бъде по-дълга, но трябва да приключи преди изминаването на 30 часа.
         Анализът на формалдехид и други алдехиди трябва да е в съответствие със стандарта ISO 16000-3. Анализът на други ЛОС трябва да е в съответствие със стандарта ISO 16000-6, освен ако не е посочено друго.
         Изпитването съгласно стандарта CEN/TS 16516 се приема за равностойно на изпитванията от серията стандарти ISO 16000.
         Анализът на нитрозамини се извършва чрез газова хроматография в комбинация с детектор за анализ на топлинна енергия съгласно метод BGI 505-23 (бивш: ZH 1/120.23) или еквивалентен.
         7.2.   Полиуретанова пяна

         7.2 a)   Ограничени вещества и смеси

         Концентрациите на изброените по-долу вещества и смеси в полиуретанова пяна не трябва да надвишават пределно допустимите стойности, посочени в таблица 14.

            Таблица 14

            Списък на веществата и смесите, които са обект на ограничаване в полиуретанова пяна

                     Група вещества

                     Вещество (съкращение, номер по CAS, символ на елемент)

                     Пределно допустима стойност

                     Метод

                     Биоциди

                     Не се добавят преднамерено

                     А

                     Забавители на горенето

                     Не са добавени (освен с цел съобразяване с условията, посочени в таблица 2, вписвания б) и в)

                     А

                     Тежки метали

                     As (арсен)

                     0,2 ppm

                     Б

                     Cd (кадмий)

                     0,1 ppm

                     Б

                     Co (кобалт)

                     0,5 ppm

                     Б

                     Cr (хром), общо

                     1,0 ppm

                     Б

                     Cr(VI) (хром(VI))

                     0,01 ppm

                     Б

                     Cu (мед)

                     2,0 ppm

                     Б

                     Hg (живак)

                     0,02 ppm

                     Б

                     Ni (никел)

                     1,0 ppm

                     Б

                     Pb (олово)

                     0,2 ppm

                     Б

                     Sb (антимон)

                     0,5 ppm

                     Б

                     Se (селен)

                     0,5 ppm

                     Б

                     Пластификатори

                     Дибутилфталат (DBP, 84-74-2) (*********)

                     0,01 тегловни процента (сбор от всичките 6 фталата в мебели за деца под 3-годишна възраст)

                     В

                     Ди-n-октилфталат (DNOP, 117-84-0) (*********)

                     Ди(2-етилхексил)-фталат (DEHP, 117-81-7) (*********)

                     Бутилбензилфталат (BBP, 85-68-7) (*********)

                     Диизодецилфталат (DIDP, 26761-40-0)

                     Диизононилфталат (DINP, 28553-12-0)

                     Фталати от списъка на ECHA за разрешаване (**********)

                     Не се добавят преднамерено

                     А

                     TDA и MDA

                     2,4-толуендиамин (2,4-TDA, 95-80-7)

                     5,0 ppm

                     Г

                     4,4′-Диаминодифенилметан
                     (4,4′-MDA, 101-77-9)

                     5,0 ppm

                     Г

                     Органокалаени вещества

                     Трибутилкалай (TBT)

                     50 ppb

                     Д

                     Дибутилкалай (DBT)

                     100 ppb

                     Д

                     Монобутилкалай (MBT)

                     100 ppb

                     Д

                     Тетрабутилкалай (TeBT)

                     —

                     —

                     Монооктилкалай (MOT)

                     —

                     —

                     Диоктилкалай (DOT)

                     —

                     —

                     Трициклохексилкалай (TcyT)

                     —

                     —

                     Трифенилкалай (TPhT)

                     —

                     —

                     Сума

                     500 ppb

                     Д

                     Други специфични вещества, които са обект на ограничаване

                     Хлорирани или бромирани диоксини или фурани

                     Не се добавят преднамерено

                     А

                     Хлорирани въглеводороди: (1,1,2,2-тетрахлороетан, пентахлороетан, 1,1,2-трихлороетан, 1,1-дихлороетилен)

                     Не се добавят преднамерено

                     А

                     Хлорирани феноли (PCP, TeCP, 87-86-5)

                     Не се добавят преднамерено

                     А

                     Хексахлороциклохексан (58-89-9)

                     Не се добавя преднамерено

                     А

                     Монометилдибромодифенилметан (99688-47-8)

                     Не се добавя преднамерено

                     А

                     Монометилдихлородифенилметан (81161-70-8)

                     Не се добавя преднамерено

                     А

                     Нитрити

                     Не се добавят преднамерено

                     А

                     Полибромирани бифенили (РВВ, 59536-65-1)

                     Не се добавят преднамерено

                     А

                     Пентабромодифенилов етер (PeBDE, 32534-81-9)

                     Не се добавя преднамерено

                     А

                     Октабромодифенилов етер (OBDE, 32536-52-0)

                     Не се добавя преднамерено

                     А

                     Полихлорирани бифенили (PCB, 1336-36-3)

                     Не се добавят преднамерено

                     А

                     Полихлорирани терфенили (PCT, 61788-33-8)

                     Не се добавят преднамерено

                     А

                     Трис(2,3-дибромопропил)фосфат (TRIS, 126-72-7)

                     Не се добавя преднамерено

                     А

                     Триметилфосфат (512-56-1)

                     Не се добавя преднамерено

                     А

                     Трис-(азиридинил)-фосфиноксид (TEPA, 545-55-1)

                     Не се добавя преднамерено

                     А

                     Трис-(2-хлороетил)-фосфат (TCEP, 115-96-8)

                     Не се добавя преднамерено

                     А

                     Диметилметилфосфонат (DMMP, 756-79-6)

                     Не се добавя преднамерено

                     А

            Оценка и проверка: Заявителят трябва да представи декларация за съответствие с критерий 7.2, буква а). Когато се изисква провеждането на изпитване, заявителят трябва да представи резултатите от изпитването и да докаже съответствието с граничните стойности от таблица 14. В случай на методи Б, В, Г и Д, когато се изисква анализ, от дълбочина най-много 2 cm под повърхността на материала, изпратен в съответната лаборатория, се вземат 6 съставни проби.

                     А.

                     За биоциди, фталати и други специфични вещества, които са ограничени, заявителят трябва да представи декларация, придружена от декларации от доставчиците на пяната, потвърждаващи, че изброените вещества не са добавени преднамерено към формулировката.

                     Б.

                     За тежки метали заявителят трябва да представи доклад, в който се излагат резултатите от следната изпитвателна процедура. Смляна проба от материал се елуира в съответствие с DIN 38414-S4 или еквивалентен стандарт в съотношение 1:10. Полученият в резултат от това филтрат се прекарва през мембранен филтър с размер на порите 0,45 μm (ако е необходимо, се прилага филтруване под налягане). Полученият разтвор се изследва за съдържание на тежки метали чрез атомноемисионна спектрометрия с индуктивно свързана плазма (ICP-AES или ICP-OES) или чрез атомноабсорбционна спектрометрия с генериране на хидриди или по метода на студените пари.

                     В.

                     За общото количество пластификатори заявителят трябва да представи доклад, в който се излагат резултатите от следната изпитвателна процедура. Екстракцията трябва да се извърши, като се използва утвърден метод, като напр. инфразвукова екстракция на 0,3 g от пробата в епруветка с 9 ml t-бутилметилетер в продължение на 1 час, след което се извършва определяне на фталатите с помощта на газова хроматография със селективно откриване по маса в режим SIM (селективно наблюдение на йон с определена маса).

                     Г.

                     За TDA и MDA заявителят трябва да представи доклад, в който се излагат резултатите от следната изпитвателна процедура. Извършва се екстракция на 0,5 g съставна проба в спринцовка от 5 ml, като се използва 2,5 ml воден разтвор на оцетна киселина с концентрация 1 %. Спринцовката се изпразва и течността се връща в нея. След като операцията се повтори 20 пъти, крайният екстракт се запазва за анализ. След това в спринцовката се добавят 2,5 ml воден разтвор на оцетна киселина с концентрация 1 % и се повтарят още 20 цикъла. След това екстрактът се добавя към първия екстракт и се разрежда с оцетна киселина до 10 ml в градуирана колба. Екстрактите трябва да се анализират с помощта на високоефективна течна хроматография (HPLC-UV) или HPLC-MS. Ако се извършва HPLC-UV и има съмнение за интерференция, анализът следва да бъде извършен още веднъж с помощта на високоефективна течна хроматография с масспектрометрия (HPLC-MS).

                     Д.

                     За органокалаени вещества заявителят трябва да представи доклад, в който се излагат резултатите от следната изпитвателна процедура. Съставна проба с тегло 1—2 g се смесва с най-малко 30 ml екстракционен агент за 1 час в ултразвукова вана при стайна температура. Екстракционният агент е смес със следния състав: 1 750 ml метанол + 300 ml оцетна киселина + 250 ml буферен разтвор (pH 4,5). Буферът е разтвор от 164 g натриев ацетат в 1 200 ml вода и 165 ml оцетна киселина, който се разрежда с вода до обем 2 000 ml. След екстракцията от алкиловите съединения на калая се получава производно съединение чрез добавяне на 100 μl разтвор на натриев тетраетилборат в тетрахидрофуран (THF) (200 mg/ml THF). Производното съединение трябва да се извлече с n-хексан и пробата трябва да се подложи на повторна екстракция. Двата екстракта в хексан се комбинират и впоследствие се използват за определяне на органокалаени съединения чрез газова хроматография със селективно откриване по маса в режим SIM (селективно наблюдение на йон с определена маса)

               7.2 б)   Емисии на ЛОС за 72 часа

         След 72 часа концентрациите в изпитвателната камера на изброените по-долу вещества не трябва да надвишава пределно допустимите стойности, посочени в таблица 15.

            Таблица 15

            Пределно допустими стойности за емисии на ЛОС за 72 часа за полиуретанова пяна

                     Вещество (номер по CAS)

                     Пределно допустима стойност (mg/m3)

                     Формалдехид (50-00-0)

                     0,005

                     Толуен (108-88-3)

                     0,1

                     Стирен (100-42-5)

                     0,005

                     Всяко откриваемо съединение, класифицирано в категории 1A или 1B съгласно Регламент (ЕО) № 1272/2008

                     0,005

                     Сбор от всички откриваеми съединения, класифицирани в категории 1A или 1B съгласно Регламент (ЕО) № 1272/2008

                     0,04

                     Ароматни въглеводороди

                     0,5

                     ЛОС (общо)

                     0,5

            Оценка и проверка: Заявителят трябва да представи декларация за съответствие с критерий 7.2, буква б). Ако е приложимо, декларацията трябва да бъде придружена от резултатите от изпитването, които са в съответствие с граничните стойности, посочени в таблица 15. Възможни са следните комбинации между проба и камера:

                     1 проба с размери 25 × 20 × 15 cm се поставя в изпитвателна камера с обем 0,5 m3, или

                     2 проби с размери 25 × 20 × 15 cm се поставят в изпитвателна камера с обем 1,0 m3.

               Пробата от пяната се поставя на дъното на камера за изпитване на емисии и се привежда към околните условия в продължение на 3 дни при температура 23 °C и относителна влажност 50 %, като се прилага кратност на въздухообмена n от 0,5 на час и зареждане на камерата L от 0,4 m2/m3 (= общо открита повърхност на пробата по отношение на размерите на камера без запечатване на ръбовете и задната част) в съответствие с ISO 16000-9 и ISO 16000-11.
         Пробовземането се извършва 72 ± 2 часа след зареждането на камерата в продължение на 1 час с патрони с DNPH за анализ на формалдехид и с Tenax TA за анализ на ЛОС. Емисиите на ЛОС се улавят в тръбички със сорбент Tenax TA и впоследствие се анализират посредством термична десорбция- GC-MS в съответствие със стандарта ISO 16000-6.
         Резултатите се изразяват полуколичествено като еквиваленти на толуен. Всички посочени отделни компоненти над дадена пределна концентрация ≥ 1 μg/m3 се докладват. Общата стойността за ЛОС е сборът от всички аналити с концентрация ≥ 1 μg/m3, които се елуират в рамките на прозорец от време на задържане от n-хексан (C6) включително до n-хексадекан (C16) включително. Сборът на всички откриваеми съединения, класифицирани в категории 1A или 1B съгласно Регламент (ЕО) № 1272/2008, е сборът на всички тези вещества с концентрация ≥ 1 μg/m3. В случай че резултатите от изпитванията превишават стандартните ограничения, необходимо е да се извърши количествено определяне, специфично за даденото вещество. Формалдехидът може да се определи чрез събиране на взетия като проба въздух в патрон с DNPH и последващ анализ чрез HPLC/UV в съответствие със стандарт ISO 16000-3.
         Изпитването съгласно стандарта CEN/TS 16516 се приема за равностойно на изпитванията от серията стандарти ISO 16000.
         7.2 в)   Пенообразуващи средства

         Халогенирани органични съединения не трябва да се използват като пенообразуващи или спомагателни пенообразуващи средства.

            Оценка и проверка: заявителят трябва да представи декларация за неизползване от производителя на пяната.
         7.3.   Други подпълващи материали

         Използването на други материали за подпълване в мебелната тапицерия е разрешено, ако са спазени следните условия:

                     —

                     спазени са общите изисквания за опасните вещества, установени в критерий 2;

                     —

                     не са използвани халогенирани органични съединения като пенообразуващи или спомагателни пенообразуващи средства;

                     —

                     не са използвани пера или пух като подпълващ/пълнежен материал както поотделно, така и в смес;

                     —

                     ако като подпълващ/пълнежен материал се използват кокосови влакна, гумирани с латекс, трябва да се докаже съответствие с критерий 7.1, буква а) и 7.1, буква б).

            Оценка и проверка: заявителят трябва да представи декларация за съответствие, в която се посочва:

                     i)

                     естеството на използвания подпълващ/пълнежен материал, както и на всички други смесени материали;

                     ii)

                     че материалът не съдържа ВПСБ или други опасни вещества, за които в таблица 2 няма специална дерогация;

                     iii)

                     че като пенообразуващи или спомагателни пенообразуващи средства не са използвани халогенирани органични съединения;

                     iv)

                     че като подпълващ/пълнежен материал не са използвани пера или пух както поотделно, така и в смес;

                     v)

                     ако кокосовите влакна са гумирани с латекс, трябва да се докаже съответствие с критерий 7.1 по отношение на ограничените вещества и ЛОС.

            Критерий 8 — Стъкло: използване на тежки метали

         Критерият се прилага за всички стъклени материали, включени в крайния мебелен продукт, независимо от това каква част от неговото тегло те представляват.
         Всички стъкла, използвани в мебелния продукт, трябва да отговарят на следните условия:

                     —

                     да не съдържат оловно стъкло;

                     —

                     да не съдържат онечиствания от олово, живак или кадмий при нива, надвишаващи 100 mg/kg за всеки метал;

                     —

                     при огледалните стъкла използваните върху гърба на огледалото бои, грундове или лакове трябва да са със съдържание на олово, по-ниско от 2 000 mg/kg във веществото, съдържащо се в кутията. Покритията трябва да се нанасят с използване на „калаен“ вместо на „меден“ процес.

            Оценка и проверка:

                     i)

                     Заявителят трябва да представи декларация от доставчика на стъкло, в която се посочва, че в крайния мебелен продукт не се съдържа оловно стъкло. При липса на подходяща декларация компетентният орган може да изиска анализ на стъклото в крайния мебелен продукт с използване на неразрушителен метод с преносим рентгенофлуоресцентен спектрометър.

                     ii)

                     Заявителят трябва да представи декларация от доставчика на стъкло, в която се посочва, че стъклото, което е налично в мебелния продукт, не съдържа онечиствания от олово, живак или кадмий при нива, които надвишават 100 mg/kg (0,01 тегловни процента). При липса на подходяща декларация компетентният орган може да изиска изпитване за определяне на посочените метали в стъклото с рентгенофлуоресцентен спектрометър съгласно принципите на стандарт ASTM F2853-10 или еквивалентен на него.

                     iii)

                     Заявителят трябва да представи декларация от доставчика на огледалото, че всички бои, грундове или лакове, използвани върху гърба на огледалото, са със съдържание на олово, по-ниско от 2 000 mg/kg (0,2 тегловни процента). Декларацията трябва да се съпровожда от съответния ИЛБ или подобна документация. Трябва да се представи и допълнителна декларация от доставчика на огледалното стъкло, в която се посочва, че огледалната повърхност е изработена с използване на „калаен“, а не на „меден“ процес.

            Критерий 9 — Изисквания към крайния продукт

         9.1.   Годност за употреба

         Мебелите, носещи знака за екомаркировка на ЕС, се смятат за годни за употреба, ако отговарят на изискванията, посочени в последната редакция на всички относими стандарти EN, изброени в допълнение IV, които се отнасят до трайността, размерите, безопасността и здравината на продукта.

            Оценка и проверка: Заявителят трябва да предостави декларация, в която се посочва кои (ако има такива) стандарти от допълнение IV се прилагат за продукта, и да представи декларация за съответствие в всички относими стандарти EN, придружена от протоколи от изпитвания от производителя на мебелите или от доставчика на елементите/материалите, според случая.
         9.2.   Удължена гаранция за продукта

         Заявителят трябва да предостави без допълнително заплащане гаранция от най-малко пет години, влизаща в сила от датата на доставка на продукта. Тази гаранция се предоставя, без да се накърняват правните задължения на производителя и на продавача съгласно националното законодателство.

            Оценка и проверка: Заявителят трябва да представи декларация за съответствие и да посочи правилата и условията за удължената гаранция на продукта, които се предоставят в документацията с информация за потребителите и които отговарят на минималните изисквания, установени с настоящия критерий.
         9.3.   Предоставяне на резервни части

         Производителят на мебелите трябва да осигури на клиентите резервни части за период от най-малко 5 години от датата на доставка на продукта. Цената на резервните части (ако те се заплащат) трябва да бъде пропорционална на общата цена на мебелния продукт. Трябва да се предоставят данни за връзка, които да бъдат използвани при необходимост за организиране на доставката на резервните части.

            Оценка и проверка: Производителят на мебелите трябва да представи декларация за наличието на резервни части за период от най-малко 5 години от датата на доставката на продукта. Частите трябва да са достъпни безплатно по време на срока на гаранцията, ако се сметне, че стоките са дефектни, или на пропорционална цена, ако стоките са повредени вследствие на неправилна употреба. В информацията за потребителя трябва да се посочи и информацията за връзка.
         9.4.   Подходяща конструкция за лесно разглобяване

         При мебели, които се състоят от множество елементи/материали, продуктът трябва да бъде проектиран така, че да се разглобява, с цел да се улесни поправката, повторното му използване или рециклирането му. Трябва да се предоставят прости и нагледни инструкции за разглобяването и за замяната на повредени елементи/материали. Операциите по разглобяване и замяна трябва да могат да се извършват с разпространени и основни ръчни инструменти от неквалифицирани работници.

            Оценка и проверка: Заявителят трябва да предостави технически чертежи, в които е показано как мебелният артикул може да бъде сглобен/разглобен с използване на разпространени и основни ръчни инструменти от неквалифицирани работници. При тапицериите такова разглобяване може да включва използването на ципове и велкро за прикрепване/отделяне на възглавниците към/от рамката и на вътрешните подплънки от покривните материали. Ако е необходимо, трябва да се предвидят винтови съединения, свързани директно за дървесните плоскости, така че при повторното сглобяване винтът да може да се завие на друго място, различно от това, от което е бил изваден при разглобяването.
         9.5.   Емисии на ЛОС

         Ако мебелният продукт съдържа някой от елементите/материалите, изброени по-долу, трябва да се изисква изпитване за емисии на ЛОС за:

                     —

                     покривните тапицерски материали, изработени от кожа;

                     —

                     покривните тапицерски материали, изработени от промазани тъкани;

                     —

                     всички елементи, които съставляват повече от 5 % от общото тегло на мебелния продукт (без опаковката) и които са третирани с формулировки за покрития с високо (над 5 %) съдържание на ЛОС, прилагани в количество, което надвишава 30 g/m2 от покритата повърхност, или чието количество на прилагане не е изчислено.

               Опаковането и доставянето на пробите, изпратени за изпитване, боравенето с тях и подготвянето им за изпитване, изискванията към камерите за изпитване и методите за анализ на газове трябва да следват процедурите, описани в набора от стандарти ISO 16000.
         Изпитването може да извърши върху целия мебелен продукт (вж. условията и граничните стойности в таблица 16) или в по-малки камери за изпитване специално за елементите/материалите, изброени по-горе (вж. условията и граничните стойности в таблица 17).
         Емисиите на ЛОС не трябва да надвишават пределно допустимите стойности, посочени в таблица 16 и таблица 17.

            Таблица 16

            Максимални пределно допустими стойности на емисиите на ЛОС за конкретни мебелни продукти

                     Параметър на изпитване

                     Кресла и канапета

                     Столове за офиси

                     Други мебелни артикули

                     Обем на камерата

                     От 2 до 10 m3

                     Степен на запълване

                     Продуктът трябва да заема приблизително 25 % от обема на камерата

                         (***********) 0,5-1,5 m2/m3

                     Степен на вентилация

                     4,0 m3/h

                     2,0 m3/h

                         (***********) 0,5-1,5 h-1

                     Вещество

                     3 дни

                     28 дни

                     3 дни

                     28 дни

                     28 дни

                     Формалдехид

                     —

                     60 μg/m3

                     —

                     60 μg/m3

                     60 μg/m3

                     Общо ЛОС (***********)

                     3 000  μg/m3

                     400 μg/m3

                     —

                     450 μg/m3

                     450 μg/m3

                     Общо ПЛОС

                     —

                     100 μg/m3

                     —

                     80 μg/m3

                     80 μg/m3

                     C-вещества (10)

                     ≤ 10 μg/m3 (обща пределно допустима стойност)

                     ≤ 1 μg/m3 (за всяко вещество)

                     ≤ 10 μg/m3 (обща пределно допустима стойност)

                     ≤ 1 μg/m3 (за всяко вещество)

                     ≤ 1 μg/m3 (за всяко вещество)

                     R-стойност за LCI вещества (11)

                     —

                     ≤ 1

                     —

                     ≤ 1

                     ≤ 1

            Таблица 17

            Максимални пределно допустими стойности на емисиите на ЛОС за прицелни мебелни материали/части

                     Параметър на изпитване

                     Елементи с покритие

                     Покривни тапицерски материали от кожа или промазани тъкани

                     Минимален разрешен обем на камерата

                     200 l за елементи въз основа на дърво
                     20 l за други елементи

                     20 l

                     Степен на вентилация

                     0,5 h– 1

                     1,5 m3/m2.h

                     Вещество

                     3 дни

                     28 дни

                     3 дни

                     28 дни

                     Формалдехид

                     —

                     60 μg/m3

                     —

                     60 μg/m3

                     Общо ЛОС

                     3 000  μg/m3

                     400 μg/m3

                     —

                     450 μg/m3

                     Общо ПЛОС

                     —

                     100 μg/m3

                     —

                     80 μg/m3

                     C-вещества (12)

                     ≤ 10 μg/m3 (обща пределно допустима стойност)

                     ≤ 1 μg/m3 (за всяко вещество)

                     ≤ 10 μg/m3 (обща пределно допустима стойност)

                     ≤ 1 μg/m3 (за всяко вещество)

                     R-стойност за LCI вещества (13)

                     —

                     ≤ 1

                     —

                     ≤ 1

            Оценка и проверка: Когато се преценява, че е необходимо крайният мебелен продукт да се подложи на изпитване за емисии на ЛОС, заявителят трябва да представи декларация за съответствие, придружена от протокол от изпитване от изпитванията в камера, проведени съгласно серията стандарти ISO 16000. Изпитванията, проведени в съответствие със CEN/TS 16516, се смятат за равностойни на ISO 16000. Ако пределните стойности на концентрацията, посочени за 28 дни, се постигнат на 3-тия ден след поставянето на пробата в камерата или по всяко друго време между 3-тия и 27-ия ден след поставянето на пробата в камерата, може да се обяви, че е постигнато съответствие с изискванията и изпитването да се прекрати преждевременно.
         Данните от изпитвания до 12 месеца преди подаването на заявление за екомаркировка на ЕС трябва да се приемат за валидни за продукти или елементи/материали, стига да не са въвеждани изменения в производствения процес или използваните формулировки на химикалите да не са променяни така, че да са се увеличили емисиите на ЛОС от крайния продукт или съответните елементи/материали.
         Данните от изпитвания, с които се доказва съответствие с граничните стойности от таблица 17 за съответните елементи/материали, предоставени непосредствено от доставчиците, също трябва да бъдат приемани, ако са придружени от декларация от съответния доставчик.

            Критерий 10 — информация за потребителите

         Заедно с продукта трябва да се предостави и единен информационен документ за потребителите, в който на езика на държавата, на чийто пазар е пуснат продуктът, се съдържа информация, засягаща следните аспекти:

                     —

                     описание на продукта съгласно изискванията на критерий 1;

                     —

                     на потребителите трябва да се предостави подробно описание на най-подходящите начини за изхвърляне с продукта (т.е. повторно използване, инициатива на заявителя да го вземе обратно, рециклиране, използване за производство на енергия), като те бъдат подредени по значение според въздействието им върху околната среда;

                     —

                     информация за вида на полимерите, използвани в пластмасовите елементи с тегло повече от 100 g, които не са маркирани в съответствие с изискванията на критерий 4.1;

                     —

                     декларация, че наименованието, описанието, етикетът или маркировката на кожата са използвани в съответствие с изискванията, установени в EN 15987 и EN 16223;

                     —

                     ясно указание при какви условия трябва да се използва мебелният продукт. Някои примери включват: в помещения, на открито, температурен диапазон, капацитет за натоварване и начин за правилно почистване на продукта;

                     —

                     информация за вида на използваното стъкло, всякаква информация от значение за безопасността, пригодността му за контакт с твърди материали като стъкло, метал или камък, както и информация за правилното изхвърляне на стъклото, например неговата съвместимост или несъвместимост с контейнерите за стъкло след потреблението;

                     —

                     декларация за съответствие с относимите правила за противопожарна безопасност в държавата на продажба за тапицираните мебели, подробности за използваните забавители на горенето (ако има такива) и в кои материали (ако има такива);

                     —

                     декларация за неизползване на биоциди за придаване на дезинфекционни свойства на крайния продукт в случай на мебели, които са пуснати на пазара с ясно указание за употреба в помещения, декларация кои активни вещества на биоцидите са използвани (ако има такива) и върху кои материали (ако има такива);

                     —

                     декларация за съответствие с всякакви относими стандарти от серията EN, както са посочени в критерий 9.1 и допълнение IV;

                     —

                     значима информация за правилата и условията, приложими към гаранцията на продукта съгласно изискванията на критерий 9.2;

                     —

                     значима информация за контакт във връзка с доставката на резервни части съгласно критерий 9.3;

                     —

                     добре онагледени инструкции за монтаж и демонтаж съгласно изискванията на критерий 9.4.

            Оценка и проверка: Заявителят трябва да предостави копие от информационния документ за потребителите, който трябва да се доставя заедно с продукта, в който се доказва съответствието с всяка посочена в критерия точка, както е подходящо.

            Критерий 11 — Информация, присъстваща в екомаркировката на ЕС

         Ако се използва незадължителният етикет с текстово поле, той трябва да съдържа, ако е подходящо, три от следните изрази:

                     —

                     „Дървесина, корк, бамбук и ратан от устойчиво управлявани гори“

                     —

                     „Рециклирано съдържание“ (дървесина или пластмаса, ако е приложимо)

                     —

                     „Ограничени опасни вещества“

                     —

                     „Не е третиран с биоциди“ (ако е приложимо)

                     —

                     „Не е третиран със забавители на горенето“ (ако е приложимо)

                     —

                     „Продукт с ниски емисии на формалдехид“

                     —

                     „Продукт с ниски емисии на ЛОС“

                     —

                     „Продукт, проектиран за демонтаж; лесен за ремонт“

                     —

                     Ако в мебелната тапицерия са налични текстилни материали въз основата на памук, като е използван биологичен памук или памук, отгледан съгласно принципите на интегрираната система за управление на вредителите, в текстово поле 2 на екомаркировката на ЕС може да присъства следният текст:

                        Таблица 18

                        Информация, която може да фигурира до екомаркировката на ЕС относно памука, съдържащ се в текстилните продукти

                                 Производствена спецификация

                                 Текст, който може да присъства

                                 Съдържание на биологичен материал над 95 %

                                 Текстилен продукт, изработен с биологичен памук

                                 Съдържание над 70 % на материал, отгледан съгласно принципите на IPM

                                 Памук, отгледан с намалено използване на пестициди

               Указанията за използване на незадължителния етикет с текстовото поле са публикувани в „Указания за използването на логотипа на екомаркировката на ЕС“ на следния уебсайт:
         http://ec.europa.eu/environment/ecolabel/documents/logo_guidelines.pdf

            Оценка и проверка: Заявителят представя декларация за съответствие с този критерий.

            (1)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).

            (2)  Решение 2014/350/ЕС на Комисията от 5 юни 2014 г. за установяване на екологични критерии за присъждане на знака за екомаркировка на ЕС за текстилни продукти (ОВ L 174, 13.6.2014 г., стр. 45).

            (3)  ECHA, Списък на веществата за разрешаване, пораждащи сериозно безпокойство, http://www.echa.europa.eu/candidate-list-table.

            (*)  Смята се, че се извършва отстраняване на багрилата в отпадъчните води, когато водите на изхода на багрилния цех отговарят на следните коефициенти на спектрална абсорбция: i) 7m– 1 при 436nm, 5m– 1 при 525nm и 3m– 1 при 620nm.

            (4)  База данни на ECHA за вещества, регистрирани по REACH: http://www.echa.europa.eu/information-on-chemicals/registered-substances.

            (5)  ECHA, Сътрудничество с партньорски регулаторни агенции, http://echa.europa.eu/about-us/partners-and-networks/international-cooperation/cooperation-with-peer-regulatory-agencies

            (6)  „EPF Standard for delivery conditions of recycled wood (Стандарт на EPF за условията на доставка на рециклирана дървесина)“, октомври 2002 г. Могат да се видят в интернет на адрес: http://www.europanels.org/upload/EPF-Standard-for-recycled-wood-use.pdf.

            (7)  Правило 93120 „Airborne toxic control measure to reduce formaldehyde emissions from composite wood products (Мерки за контрол на преносими по въздуха токсични вещества с цел намаляване на емисиите на формалдехид от композитните продукти от дървесина)“, Калифорнийски кодекс от правила.

            (**)  Не се отнася за бели продукти или продукти, които на са багрени или печатани.

            (***)  Независимо от това се допуска степен 4, когато тъканите за покривала за мебели са едновременно оцветени в светли тонове (стандартна наситеност < 1/12) и съдържат над 20 % вълна или други кератинови влакна или повече от 20 % лен или други ликови влакна.

            (****)  Общо 22 ариламина, изброени във вписване 43 в приложение XVII към Регламент (ЕО) № 1907/2006, плюс две други съединения (вж. таблица 1 в допълнение III за пълния списък на подлежащите на изпитване ариламини). Границата на откриване по EN ISO 17234-1 е 30 mg/kg.

            (*****)  Обикновено се приема, че границата на откриване по EN ISO 17075 е 3 mg/kg.

            (******)  Мебели, специално проектирани за бебета и малки деца до 3-годишна възраст.

            (*******)  Ако изпитваните текстилни продукти са третирани с ATO като синергист, в съответствие с условията на дерогацията за използване на АТО от буква в) от таблица 2, те следва да бъдат освободени от изискването за спазване на границата на отмиване за антимон.

            (8)  Решение за изпълнение 2013/84/ЕС на Комисията от 11 февруари 2013 г. за формулиране на заключения за най-добри налични техники (НДНТ) при дъбенето на кожи съгласно Директива 2010/75/ЕС на Европейския парламент и на Съвета относно емисиите от промишлеността (ОВ L 45, 16.2.2013 г., стр. 13).

            (9)  Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (ОВ L 189, 20.7.2007 г., стр. 1).

            (********)  N-нитрозодиметиламин (NDMA), N-нитрозодиетиламин (NDEA), N-нитрозометилетиламин (NMEA), N-нитрозоди-i-пропиламин (NDIPA), N-нитрозоди-n-пропиламин (NDPA), N-нитрозоди-n-бутиламин (NDBA), N-нитрозопиролидинон (NPYR), N-нитрозопиперидин (NPIP), N-нитрозоморфолин (NMOR).

            (*********)  0,01 тегловни процента (сбор от 4 фталата във всички други мебелни продукти)

            (**********)  С препратка към последната версия на списъка с вещества за разрешаване на ECHA към момента на подаване на заявлението.

            (***********)  Въпреки че има възможност за изменяне на степента на запълване и степента на вентилация за другите мебелни артикули, отношението между степента на запълване (m2/m3) и степента на вентилация (h– 1) трябва да се поддържа равно на 1,0.

            (10)  Формалдехидът не се разглежда в рамките на изчисляването на кумулираните канцерогенни емисии на ЛОС, а вместо това има собствена гранична стойност.

            (11)  R-стойност = сума от всички коефициенти (Ci/LCIi) < 1 (където Ci = концентрация на веществото във въздуха в камерата, LCIi = LCI стойност на веществото, определена чрез най-актуалните данни, получени в рамките на Европейското съвместно действие „Въздухът в градовете, среда на закрито и експозиция на човека“.

            (12)  Формалдехидът не се разглежда в рамките на изчисляването на кумулираните канцерогенни емисии на ЛОС, а вместо това има собствена гранична стойност.

            (13)  R-стойност = сума от всички коефициенти (Ci/LCIi) < 1 (където Ci = концентрация на веществото във въздуха в камерата, LCIi = LCI стойност на веществото, определена чрез най-актуалните данни, получени в рамките на Европейското съвместно действие „Въздухът в градовете, среда на закрито и експозиция на човека“.

            Допълнение I

               НАСОКИ ЗА ИЗЧИСЛЯВАНЕ НА КОЛИЧЕСТВОТО НА ЛОС, ИЗПОЛЗВАНИ В ПОВЪРХНОСТНИ ПОКРИТИЯ

            Методът за изчисляване изисква следната информация:

                        —

                        обща повърхност с покритие в крайния сглобен продукт;

                        —

                        съдържание на ЛОС в съединението, използвано за покритие (в g/l);

                        —

                        обем на използваното за покритието съединение преди нанасянето на покритието;

                        —

                        брой на еднаквите единици, обработени в рамките на едно нанасяне;

                        —

                        обем на използваното за покритието съединение след нанасянето на покритието.

                  Примерно изчисление:

                        обща повърхност с покритие в крайния сглобен продукт

                        = 1,5 m2.

                        съдържание на ЛОС в съединението, използвано за покритие (в g/l)

                        = 120 g/l.

                        Обем (1) на използваното за покритието съединение преди нанасянето на покритието

                        = 18,5 l.

                        брой на еднаквите единици, обработени в рамките на едно нанасяне

                        = 4.

                        Обем (1) на използваното за покритието съединение след нанасянето на покритието

                        = 12,5 l.

                        Обща площ с покритие

                        = 4 × 1,5 m2

                        = 6 m2.

                        Общ обем на нанесеното съединение

                        = 18,5 – 12,5

                        = 6 l.

                        Общо количество ЛОС, нанесено върху повърхността

                        = 3,9 l × 120 g/l

                        = 468 g

                        Общо количество ЛОС, приложено на m2

                        = 468 g/6 m2

                        = 78 g/m2.

                  Когато се прилага повече от едно съединение, напр. грундове или апретури, трябва да се изчислят и съберат обемният разходът и съдържанието на ЛОС.
            Възможностите за намаляване на общото количество на ЛОС, използвани при операциите по нанасяне на покрития включват използването на по-ефикасни техники. По-долу е показана примерната ефективност на различните техники за нанасяне на покритие.

               Таблица

               Примерни коефициенти на ефективност на различните техники за нанасяне на покрития

                        Техника за нанасяне на покрития

                        Ефективност
                        (%)

                        Коефициент на ефективност

                        Разпрашаващ механизъм без рециклиране

                        50

                        0,5

                        Електростатично разпрашаване

                        65

                        0,65

                        Разпрашаващ механизъм с рециклиране

                        70

                        0,7

                        Разпрашаване, камбана/диск

                        80

                        0,8

                        Ролково лакиране

                        95

                        0,95

                        Лакиране чрез обливане

                        95

                        0,95

                        Вакуумно лакиране

                        95

                        0,95

                        лакиране чрез потапяне

                        95

                        0,95

                        лакиране чрез промиване

                        95

                        0,95

               (1)  Следва да се отбележи, че вместо с обемни единици може да се борави с тегловни такива, стига да е известна плътността на използваното за покритието съединение и тя да се отчита при изчисляването.

            Допълнение II

               ИЗИСКВАНИЯ НА EN 13336 ЗА КОЖА ЗА ТАПИЦЕРИЯ

               Таблица

               Физически изисквания за кожа, използвана в мебели с екомаркировката на ЕС (съгласно EN 13336)

                        Основни характеристики

                        Метод на изпитване

                        Препоръчителни стойности

                        Нубук, еленова кожа, анилинова кожа (*)

                        Полуанилинова кожа (*)

                        Кожа с покритие, пигментирана кожа и др. (*)

                        pH и ΔpH

                        EN ISO 4045

                        ≥ 3,5 (ако pH е < 4,0, ΔpH трябва да бъде ≤ 0,7

                        Здравина на раздиране, средна стойност

                        EN ISO 3377-1

                        > 20 N

                        Устойчивост на цветовете при триене в посока напред-назад

                        EN ISO 11640.
                        Общо тегло на палеца 1 000  g
                        Разтвор на пот с алкална реакция, така, както е определен в EN ISO 11641.

                        Аспекти за оценка

                        Изменение на цвета на кожата и оцветяване на кечето

                        Изменение на цвета на кожата и оцветяване на кечето без разрушаване на апретурата

                        използване на сухо кече

                        50 цикъла, ≥ 3 по скалата на сивото

                        500 цикъла, ≥ 4 по скалата на сивото

                        използване на мокро кече

                        20 цикъла, ≥ 3 по скалата на сивото

                        80 цикъла, ≥ 3/4 по скалата на сивото

                        250 цикъла, ≥ 3/4 по скалата на сивото

                        използване на кече, навлажнено с изкуствена пот

                        20 цикъла, ≥ 3 по скалата на сивото

                        50 цикъла, ≥ 3/4 по скалата на сивото

                        80 цикъла, ≥ 3/4 по скалата на сивото

                        Устойчивост на цветовете на въздействието на изкуствена светлина

                        EN ISO 105-B02 (метод 3)

                        ≥ 3 по скалата на синьото

                        ≥ 4 по скалата на синьото

                        ≥ 5 по скалата на синьото

                        Адхезия на суха апретура

                        EN ISO 11644

                        —

                        ≥ 2N/10 mm

                        Съпротивление на огъване на сухо

                        EN ISO 5402-1

                        Само за анилинова кожа с непигментирана апретура, 20 000  цикъла (без напукване на апретурата)

                        50 000  цикъла (без напукване на апретурата)

                        50 000  цикъла (без напукване на апретурата)

                        Устойчивост на цветовете на напръскване с вода

                        EN ISO 15700

                        ≥ 3 по скалата на сивото (без трайно набъбване)

                        Съпротивление на напукване при ниска температура на апретурата

                        EN ISO 17233

                        —

                        – 15 °C (без напукване на апретурата)

                        Огнеустойчивост

                        EN 1021 или относими национални стандарти

                        преминаване

               (*)  Определенията за посочените типове кожа са съгласно EN 15987.

            Допълнение III

               ЗАБРАНЕНИ АРИЛАМИНОВИ СЪЕДИНЕИЯ В КРАЙНИТЕ МАТЕРИАЛИ ОТ КОЖА, ТЕКСТИЛНИ ПРОДУКТИ И ПРОМАЗАНИ ТЪКАНИ

            Тук са включени веществата, изброени във вписване 43 от приложение XVII към Регламент (ЕО) № 1907/2006, които трябва да се изпитат във всяка багрена кожа (като се използва стандарт EN 17234) или текстилен продукт (като се използват стандарти EN 14362-1 и EN 14362-3).

               Таблица 1

               Канцерогенни ариламини, които трябва да се изпитат в текстилни продукти или кожа

                        Ариламин

                        Номер по CAS

                        Ариламин

                        Номер по CAS

                        4-аминодифенил

                        92-67-1

                        4,4′-оксидианилин

                        101-80-4

                        бензидин

                        92-87-5

                        4,4′-тиодианилин

                        139-65-1

                        4-хлоро-о-толуидин

                        95-69-2

                        o-толуидин

                        95-53-4

                        2-нафтиламин

                        91-59-8

                        2,4-диаминотолуен

                        95-80-7

                        o-аминоазотолуен

                        97-56-3

                        2,4,5-триметиланилин

                        137-17-7

                        2-амино-4-нитротолуен

                        99-55-8

                        4-аминоазобензен

                        60-09-3

                        4-хлороанилин

                        106-47-8

                        o-анизидин

                        90-04-0

                        2,4-диаминоанизол

                        615-05-4

                        2,4-ксилидин

                        95-68-1

                        4,4′-диаминодифенилметан

                        101-77-9

                        2,6-ксилидин

                        87-62-7

                        3,3′-дихлоробензидин

                        91-94-1

                        р-крезидин

                        120-71-8

                        3,3′-диметоксибензидин

                        119-90-4

                        3,3′-диметилбензидин

                        119-93-7

                        3,3′-диметил-4,4′-диаминодифенилметан

                        838-88-0

                        4,4′-метилен-бис-(2-хлороанилин)

                        101-14-4

                  За някои багрила, които не са пряко ограничени съгласно вписване 43 от приложение XVII към Регламент (ЕО) № 1907/2006, е известно, че се разпадат в процеса на обработка и образуват някои от забранените вещества, изброени в таблица 1. С цел значително да се намали несигурността по отношение на съответствието с установената пределна стойност от 30 mg/kg за веществата, изброени в таблица 1, на производителите се препоръчва, без това да е задължително, да избягват да използват багрилата, изброени в таблица 2.

               Таблица 2

               Примерен списък на багрилата, които могат да се разпаднат с образуване на канцерогенни ариламини

                        Дисперсни багрила

                        Основни багрила

                        Дисперсно оранжево 60

                        Дисперсно жълто 7

                        Основно кафяво 4

                        Основно червено 114

                        Дисперсно оранжево 149

                        Дисперсно жълто 23

                        Основно червено 42

                        Основно жълто 82

                        Дисперсно червено 151

                        Дисперсно жълто 56

                        Основно червено 76

                        Основно жълто 103

                        Дисперсно червено 221

                        Дисперсно жълто 218

                        Основно червено 111

                        Кисели багрила

                        CI Кисело черно 29

                        CI Кисело червено 4

                        CI Кисело червено 85

                        CI Кисело червено 148

                        CI Кисело черно 94

                        CI Кисело червено 5

                        CI Кисело червено 104

                        CI Кисело червено 150

                        CI Кисело черно 131

                        CI Кисело червено 8

                        CI Кисело червено 114

                        CI Кисело червено 158

                        CI Кисело черно 132

                        CI Кисело червено 24

                        CI Кисело червено 115

                        CI Кисело червено 167

                        CI Кисело черно 209

                        CI Кисело червено 26

                        CI Кисело червено 116

                        CI Кисело червено 170

                        CI Кисело черно 232

                        CI Кисело червено 26:1

                        CI Кисело червено 119:1

                        CI Кисело червено 264

                        CI Кисело кафяво 415

                        CI Кисело червено 26:2

                        CI Кисело червено 128

                        CI Кисело червено 265

                        CI Кисело оранжево 17

                        CI Кисело червено 35

                        CI Кисело червено 115

                        CI Кисело червено 420

                        CI Кисело оранжево 24

                        CI Кисело червено 48

                        CI Кисело червено 128

                        CI Кисело виолетово 12

                        CI Кисело оранжево 45

                        CI Кисело червено 73

                        CI Кисело червено 135

                        Директни багрила

                        Директно черно 4,

                        Директно синьо 192

                        Директно кафяво 223

                        Директно червено 28

                        Директно черно 29,

                        Директно синьо 201

                        Директно зелено 1

                        Директно червено 37

                        Директно черно 38,

                        Директно синьо 215

                        Директно зелено 6

                        Директно червено 39

                        Директно черно 154,

                        Директно синьо 295

                        Директно зелено 8

                        Директно червено 44

                        Директно синьо 1

                        Директно синьо 306

                        Директно зелено 8,1

                        Директно червено 46

                        Директно синьо 2

                        Директно кафяво 1

                        Директно зелено 85

                        Директно червено 62

                        Директно синьо 3

                        Директно кафяво 1:2

                        Директно оранжево 1

                        Директно червено 67

                        Директно синьо 6

                        Директно кафяво 2

                        Директно оранжево 6

                        Директно червено 72

                        Директно синьо 8

                        Алкално кафяво 4

                        Директно оранжево 7

                        Директно червено 126

                        Директно синьо 9

                        Директно кафяво 6

                        Директно оранжево 8

                        Директно червено 168

                        Директно синьо 10

                        Директно кафяво 25

                        Директно оранжево 10

                        Директно червено 216

                        Директно синьо 14

                        Директно кафяво 27

                        Директно оранжево 108

                        Директно червено 264

                        Директно синьо 15

                        Директно кафяво 31

                        Директно червено 1

                        Директно виолетово 1

                        Директно синьо 21

                        Директно кафяво 33

                        Директно червено 2

                        Директно виолетово 4

                        Директно синьо 22

                        Директно кафяво 51

                        Директно червено 7

                        Директно виолетово 12

                        Директно синьо 25

                        Директно кафяво 59

                        Директно червено 10

                        Директно виолетово 13

                        Директно синьо 35

                        Директно кафяво 74

                        Директно червено 13

                        Директно виолетово 14

                        Директно синьо 76

                        Директно кафяво 79

                        Директно червено 17

                        Директно виолетово 21

                        Директно синьо 116

                        Директно кафяво 95

                        Директно червено 21

                        Директно виолетово 22

                        Директно синьо 151

                        Директно кафяво 101

                        Директно червено 24

                        Директно жълто 1

                        Директно синьо 160

                        Директно кафяво 154

                        Директно червено 26

                        Директно жълто 24

                        Директно синьо 173

                        Директно кафяво 222

                        Директно червено 22

                        Директно жълто 48

            Допълнение IV

               СТАНДАРТИ ЗА ТРАЙНОСТ, ЗДРАВИНА И ЕРГОНОМИЯ НА МЕБЕЛНИТЕ ПРОДУКТИ

               Таблица

               Примерен списък на стандарти EN за мебели (изготвена от техническия комитет CEN/TC 207 „Мебели“) във връзка с критерий 9.1.

                        Стандарт

                        Наименование

                           Тапицирани мебели

                        EN 1021-1

                        Мебели — Оценяване на запалимостта на тапицирани мебели– Част 1: Източник на запалване: тлееща цигара

                        EN 1021-2

                        Мебели — Оценяване на запалимостта на тапицирани мебели — Част 2: Източник на запалване: газов пламък, сравним със запалена клечка кибрит

                           Офис мебели

                        EN 527-1

                        Офис мебели. Работни маси и бюра. Част 1: Размери

                        EN 527-2

                        Офис мебели. Работни маси. Част 2: Механични изисквания за безопасност

                        EN 1023-2

                        Офис мебели. Прегради. Част 2: Механични изисквания за безопасност

                        EN 1335-1

                        Офис мебели. Офис стол за работа. Част 1: Размери. Определяне на размерите

                        EN 1335-2

                        Офис мебели. Офис стол за работа. Част 2: Изисквания за безопасност

                        EN 14073-2

                        Мебели за офис. Шкафове. Част 2: Изисквания за безопасност

                        EN 14074

                        Мебели за офис. Работни маси и шкафове за офис. Методи за изпитване за определяне на якостта и дълготрайността на подвижните части. (след изпитването елементите не трябва да са повредени и трябва да функционират, както е предвидено).

                           Градински мебели

                        EN 581-1

                        Градински мебели. Мебели за сядане и маси за къмпинг, за домашна и за специална употреба. Част 1: Общи изисквания за безопасност

                        EN 581-2

                        Градински мебели. Столове и маси за къмпинг, за домашна и обща употреба. Част 2: Изисквания за безопасност и методи за изпитване на мебели за сядане

                        EN 581-3

                        Градински мебели. Мебели за сядане и маси за къмпинги, за домашна и за специална употреба. Част 3: Механични изисквания за безопасност и методи за изпитване на маси

                           Мебели за седене

                        EN 1022

                        Мебел жилищна. Столове. Определяне на устойчивостта

                        EN 12520

                        Мебели. Якост, трайност и безопасност. Изисквания за столове за домашна употреба

                        EN 12727

                        Мебели. Столове подредени в редица. Методи за изпитване и изисквания за якостта и дълготрайността

                        EN 13759

                        Мебели. Функционални механизми за мебели за сядане и за дивани. Методи за изпитване

                        EN 14703

                        Мебел. Свързващи елементи за столове, които не се използват в жилища, свързани в редица. Изисквания за якост и методи за изпитване

                        EN 16139

                        Мебели. Якост, трайност и безопасност. Изисквания за мебели за седене за нежилищно обзавеждане

                           Маси

                        EN 12521

                        Мебели. Якост, трайност и безопасност. Изисквания за маси за жилищно обзавеждане

                        EN 15372

                        Мебели. Якост, трайност и безопасност. Изисквания за маси, непредназначени за жилищно обзавеждане

                           Кухненски мебели

                        EN 1116

                        Кухненски мебели. Координационни размери на кухненски мебели и кухненски уреди

                        EN 14749

                        Мебели за дневни и кухни. Шкафове, рафтове и работни плотове. Изисквания за безопасност и методи за изпитване

                           Легла

                        EN 597-1

                        Мебел. Оценка на запалимост на матраци и тапицирани легла. Част 1: Източник на запалимост: Тлееща цигара

                        EN 597-2

                        Мебел. Оценка на запалимост на матраци и тапицирани легла. Част 2: Източник на запалимост: Подобен на горяща кибритена клечка газов пламък

                        EN 716-1

                        Мебели. Cгъваеми и несгъваеми детски легла за използване в домашни условия. Част 1: Изисквания за безопасност

                        EN 747-1

                        Мебели. Етажни легла и високи легла. Част 1: Изисквания за безопасност, якост и дълготрайност

                        EN 1725

                        Мебел жилищна. Легла и матраци. Изисквания за безопасност и методи за изпитване

                        EN 1957

                        Мебели. Легла и матраци. Методи за изпитване за определяне на функционалните характеристики и критерии за оценяване

                        EN 12227

                        Детски кошари за игра в домашни условия. Изисквания за безопасност и методи за изпитване

                           Мебели за съхранение

                        EN 16121

                        Мебели за съхранение, които не са предназначени за жилища. Изисквания за безопасност, якост, дълготрайност и устойчивост

                           Други видове мебели

                        EN 1729-1

                        Мебели. Столове и маси за образователни институции. Част 1: Функционални размери

                        EN 1729-2

                        Мебели. Столове и маси за учебни заведения. Част 2: Изисквания за безопасност и методи за изпитване

                        EN 13150

                        Работни маси за лаборатории. Размери, изисквания за безопасност и методи за изпитване

                        EN 14434

                        Дъски за провеждане на обучение. Ергономични и технически изисквания, изисквания за безопасност и методи за изпитване